Pajenn:Troude ha Milin - Ar marvailler brezounek.djvu/210 - Wikimammenn\nPajenn:Troude ha Milin - Ar marvailler brezounek.djvu/210\ntroaz euz a di al loen heuzuz, en doa kemend a nec’h hag a enkrez, ma voa eat ar c’hoant dimezi pell diout-han.\nNeuze ann dijentil o welet ne voa netra evit her parea, a ieaz etrezek ar gear, eur boan spered vraz d’ezhan. Evelato, a forz da vale ec’h en em gavaz, hag he deir verc’h a zilammaz da boket d’ezhan peb eil, ha d’he vriata. He verc’h hena neuze a c’houlenn out-han pegouls en deuz lakeat ann deiz da eureuji : — Dimezit pa gerroc’h, eme-z-hi d’ezhan, evit gouzout petra a lavarche. — Dimezet a-walc’h ounn-me, eme he zad ; ma n’as peus-te birviken muioc’h a c’hoant dimezi evit n’am beuz-me brema, birviken dimezi ne ri. Me garje ne vije deut ar froudenn fall-ze em fenn biskoaz !\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/210&oldid=114268 »\nKemmoù diwezhañ degaset d'ar bajenn-mañ d'an 4 Meu 2018, da 20:55.


Ai'ta! - Wikipedia\n(Adkaset eus Ai 'ta)\nAi'ta! a zo ur strollad bet savet e Bro-Dreger er bloavezhioù 2000 a-benn difenn ar brezhoneg gant tud aet skuizh gant stad ar brezhoneg en deiz-ha-herie. Liseidi, implijidi, kelennerien, studierien, micherourien, ha skolaerien int ha n'eo ket Ai'ta! stag diouzh strollad politikel ebet.\nkelaouiñ ha reiñ da c'houzout d'ar Vretoned penaos emañ kont gant o yezh.\nDiskwel d'an dud zo eus ur yezh e Breizh hag a vez komzet bemdez gant tud, yaouank evit un darn anezhe.\nGoulenn groñs ur wir divyezhegezh digant ar reoù a zo ar galloud ganto e Bro-Dreger evit ma vefe ar brezhoneg bezañ gwelet ha klevet er vuhez foran.\nAnfeuls eo o doareoù stourm, diwar skouer Gandhi, Greenpeace hag Euskariz ar strollad Demo.\nEvit sachañ evezh an dud war stad ar brezhoneg e vez graet ganto manifestadegoù, c'hoariva er straedoù, kentelioù brezhoneg n'eus forzh pelec'h. Mont a reont ivez da welet an tier-post, an tier-gar, an tier-kêr, ha kement 'zo, evit goulenn groñs e vefe kinniget hag implijet ar brezhoneg el lec'hioù-se.\nLec'hienn ofisiel ar strollad Ai'ta !\nAdtapet diwar « https://br.wikipedia.org/w/index.php?title=Ai%27ta!&oldid=1869398 »\nKemmoù diwezhañ degaset d'ar bajenn-mañ d'an 30 Meu 2020, da 21:20.


teatr piba - Kinnig\nEn tu all d’ar bariadenn m’eo krouiñ en ur yezh minorelaet e fell deomp sellet a-dost ouzh darvoudoù hor mare, mont en-dro hor c’hevredigezh. Diaesoc’h- diaesañ eo an endro politikel ha sokial, hag e vezer techet da asantiñ da ginnigoù sevenadurel — a dalvezfe evit an holl —, kentoc’h eget digoriñ an nor d’ar re disheñvel o doare da soñjal ha da grouiñ. Perak neuze ez eo a-bouez selaou mouezhioù ar minorelezhioù, en ur zerc’hel kont deus ar meskajoù sevenadurel a zo deus outo ha deus an eskemmoù ?\nAl labour war ar c’hor, ar c’horf ha mouezh an aktour a zo e-kreiz ar jeu e-barzh hol labour. Un doare int da reiñ da gompren hor goulennoù war an identelezh hag ar yezh. kor hag istor ar c'hor, deus an hinienn d’an engroez war al leurenn. Nerzh ar c’hoari a-strolll o talvezout da reiñ da glevet an holl vouezhioù, kement istor zo ha kement mouezh a zo.\nUr gwir bariadenn eo deomp kinnig pezhioù-c’hoari e brezhoneg. Penaos bezañ komprenet gant an holl er vro hag e-maez ar vro, ha treuziñ an harzoù, gwir pe ijinet ? Penaos leurenniñ un oberenn evit ma vefe komprenet gant an holl, hep implij an ustitlañ pe an droidigezh war ar prim? Ur bariadenn deknologel, arzel, yezhoniel an hini ’vefe neuze ? Daoust hag e c’hellfe nerzh, korf ha mouezh an aktour sikour ac’hanomp da vont a-benn deus «kudenn» ar yezh ? Sed aze un hent labour-all evit ar strollad.\nPouezus eo deomp labourat war un dachenn resis, ur vro. Ne c’hell ket bezañ kaset hon raktres da benn hep al liammoù nag an darempredoù a vez pa vezer gwriziennet war un dachenn : un doare eo da vagañ an ijin hag ar varzhoniezh a zo e-kreiz hol labour krouiñ. Met beajiñ ha boulc’hañ hentoù a zo a-bouez deomp ivez, evel ar mont-ha-dont etre ar gwrizioù hag an divroañ: unan deus nerzh ar c’hrouiñ arzel eo, eienenn ar varzhoniezh. Ha pa vefe bresk eo ar c’hempouezh etre douaroniezh ar vro genidig hag hini an ijin ez eo prizius deomp.\n"L'universel, c'est le local moins les murs" Torga


Gant disoc'hoù an dilennadegoù eo kendrec'hetoc'h Strollad Breizh ez eus anezhañ ur strollad politikel kredus ha dizalc'h gouest da roiñ ur youl nevez da Vreizh - Parti Breton\nTrugarekaat a ra Strollad Breizh e gevelerien hag an elektourien o deus roet o fiziañs d’al listenn « Ni ho savo Breizh ». Laouen eo Strollad Breizh o welout ez a war-gresk ar mouezhiañ breizhat abaoe dilennadegoù Europa ma oa bet kinniget gantañ al listenn « Mouezh Breizh en Europa ».\nEvit 5 departamant Breizh eo tremenet niver ar mouezhioù eus 32 710 da 58 777. Abeg ar c’hresk-mañ eo bet moarvat ar c’hevelerezh ledanoc’h gant Kristian Troadeg e penn al listenn, ha gant an Emglev Ekologour Dizalc’h (AEI), hag ivez engalvadeg kreñvoc’h hon izili hag hor mignoned.\nMat e vije bet deomp, evel just, tizhout pal 5% eus ar mouezhioù. Koulskoude, gant 4,29 % eus ar mouezhioù e Rannvro Breizh ha 2,62 % el Liger-Atlantel, e kresk ar mouezherezh breizhat dizalc’h diouzh ar strolladoù gall ag ouzhpenn 26000 mouezh etre dilennadegoù Europa ha dilennadegoù rannvro, a-barzh 8 miz.\nFeur an nann-voterien, ouzhpenn an hanter eus ar voterien, a ziskouez harzoù ur sistem dilenn berr e alan. Prouiñ a ra ar feur-mañ eo difetis a-grenn ar rannvroioù e Bro-C’hall. Anez elfennoù fetis evit diskouez da betra e servij ar rannvro er buhez pemdeziek, o deus an darn vrasañ eus ar voterien kendalc’het da soñjal e disparti kleiz/dehou boaz. War a seblant e tro buhez politikel Bro-C’hall diremed en-dro da zilennadegoù ar prezidant. Gounezet eo bet an dilennadegoù gant ar strolladoù parizian… Gant Breizh, avat, n’eus bet gounezet netra !\nAr voterien vreizhat a zo en em ouestlet o deus graet kement-all – ha gant gwir abeg – evit kastizañ politikerezh kilstourm ar gouarnamant. Hogen n’eo ket bet diskoulmet kudenn diorren kompez Breizh. Anez kaout galloudoù, emrenerezh a-fed an tailhoù, hag ur youl politikel breizhat, ne c’hello ar guzulierien rannvro nemet ober war varz ar politikerezh gourc’hemennet gant ar stad c’hall e Breizh, o tilezel ar Bretonezed hag ar Vretoned en ur stad direizh e-keñver an 200 milion a Europeaned o deus ar frankiz da lakaat e pleustr politikerezhioù rannvroel difer e-barzh ar stadoù kevredadel european.\nKavout a ra da Strollad Breizh n’eo ket dezhañ da roiñ urzh da votiñ d’e elektourien evit an eil dro.\nEtre ar PS, strollad kreizennour hep youl gwirion evit Breizh, hag en deus graet e vad dreist-holl eus ar c’hoant da gastizañ Nicolas Sarkozy, hag an UMP, strollad mirour ken suj all d’ar sistem parizian, ne vo an hent mat nemet hini savidigezh un emsav breizhat dizalc’h hag araokour. Spi a vije tu da gaout gant an drede listenn, Europa Ekologiezh, abalamour m’eo heñvel a-walc’h o frogramm diouzh hon hini, hogen bez ez eus kalz traoù disklaer, evit a sell adunanidigezh Breizh peurgetket (ret eo derc’hel soñj eo Europa Ekologiezh kevredad gant Jacques Auxiette el Liger-Atlantel, hag a zo unan eus eneberien bennañ an adunanidigezh).\nGervel a ra Strollad Breizh ar Bretonezed hag ar Vretoned da stourm a-gevret evit ur politikerezh all evit dazont Breizh.\nEvit Strollad Breizh,


gouez - Wikeriadur\n1.4.2 Gerioù kevrennek\nKavet en henvrezhoneg (guoed, guoid).\nMeneget er C'hatolikon (goez).\nDa geñveriañ gant ar gerioù gŵydd « gouez » e kembraeg, goodh « gouez » e kerneveureg, fia « gouez ; karv », fiadh « jiboez » en iwerzhoneg ha uidu- e galianeg.\nDeuet eus ar ger keltiek *wēdus, eus ar furm indezeuropek *h₁u̯eidʰh₁-u-s, deveret eus ar wrizienn *h₁u̯eidʰh₁-. Kar d'ar ger gwez (plant).\nEus ar c'hrennvrezhoneg goez, eus an henvrezhoneg guid « gwelet, gouzout ».\nDa geñveriañ gant an anv-kadarn kembraek gŵydd « bezañs ; gwel » hag an araogenn heniwerzhonek fíad (-um, -ut, -o, -a) « en bezañs, dre-zirak, a-wel da ».\nDeuet eus ar ger keltiek *wēdo-, eus ar wrizienn indezeuropek *u̯(e)id- « gwelet » a gaver er gerioù eîdos (εἶδος) « furm ; seurt, spesad » e henc'hresianeg ha védas « gouiziegezh » (वेदस्) e sañskriteg.\npennrann ar verb gouzout (gwelout ivez gouvez, goui, goar, gouz), savet diwarnañ displegadur ar verb: gouezan, gouezin ...\nen doare-gourc'hemenn (ral)\nA-raok lammet, gouez e pe lec'h En aon da derriñ penn pe vrec'h. Yann-Vari Perrot, An aotrou Kerlaban, p. 34\ndizoñv, pa gomzer eus ul loen pe un den\n- loened gouez\nAl loened gouez a ioa dinec'h ; ne gouient ket e ranke kristenien dont da loja er meaz eveld'ho, e kreiz ar c'hoajou hag e mesk al lann. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 12.)\n- tud ouez\nmont e gouez, mont en gouez, mont da ouez : mont e fulor, e konnar\ngant ar c'hemmadur dre vlotaat (g/c'h)\nAr gouent-ma a ioa enn eur vro c’houez hag enn eul leac’h distro, hag ann dra-ze a blije muioc’h d’ar Zant. Buez ar Zent 1894/708\nmont e gouez\n[...] ! Erru ar gont a vez, ec'h a ar paour da ouez ![...]... — (Jarl Priel, An Dakenn dour, Sav niv. 25, Diskar-Amzer 1942, p. 11.)\nAr gont a vez, ez a ar paour en-gouez ! — (Gireg Koan, Bezet damant d'ar re-gozh, E brezhoneg evel-just, Le Trégor, 2021-02-11, p. 27.)\ngalleg : sauvage (fr) ; violent (fr) , colérique (fr) ; en friche (fr) , non cultivé (fr)\ngouez /ˈɡweːs/ hollek gourel\nAn evit-an-un e kement ma n'eo ket an-un zo un emerouez a ra diouer dezhañ en un doare ar gouez ouzh an-un [eleze gouez an en-un, a zo arunded] hag emerouez eo e kement ma ra diouer dezhañ ar gouez-se end-eeun. — (Jean-Paul Sartre, troet gant Guy Étienne, KIS-347, Lavar 09, 1996, p. 16.)\nE lid an oferenn e tiforc'her pevar mod a zo gant gouez ar C'hrist ; [...] — (Gab Cherel, KIS-705, Lavar 14, Preder, 2001, p. 90.)\ngalleg : présence (fr) benel\n : Albert Deshayes, Dictionnaire étymologique du breton, Douarnenez, Le Chasse-Marée, 2003, p. 283.\n : Ranko Matasović, Etymological Dictionary of Proto-Celtic, Leyden, Brill, 2009, p. 408.\n : Ranko Matasović, Etymological Dictionary of Proto-Celtic, Leyden, Brill, 2009, p. 407-8.\nAdtapet diwar « https://br.wiktionary.org/w/index.php?title=gouez&oldid=311314 »\nKemm diwezhañ d'an 14 C'hwe 2021 da 10:21\nKemmoù diwezhañ degaset d'ar bajenn-mañ d'an 14 C'hwe 2021, da 10:21.


Nerzhioù Demokratel Siria - Wikipedia\nNerzhioù Demokratel Siria\n(Adkaset eus Nerzhioù Demokratel Sirian)\nBanniel an Nerzhioù Demokratel Sirian\nAn Nerzhioù Demokratel Sirian (arabg: قوات سوريا الديمقراطية, Quwwāt Sūriyā al-Dīmuqrāṭīya, kurdeg: Hêzên Sûriya Demokratîk, sirieg: ܚܝ̈ܠܘܬܐ ܕܣܘܪܝܐ ܕܝܡܩܪܛܝܬܐ, treuzlizherennet Ḥaylawotho d'Suriya Demoqraṭoyto), berraet en SDF, HSD pe QSD, zo ur c'hengevread bezenoù Kurded, Arabed hag Asirianed, gant un nebeud Turkmened ha Tchetcheniz. Kemer a ra perzh e Brezel diabarzh Siria ha pouezus eo bet er stourm a-enep ar Stad Islamek. An NDS zo stag ouzh Unvezioù Difenn ar Bobl (YPG), ur bezen kurd evit an darn vrasañ eus an izili.\nAn Nerzhioù Demokratel Sirian e 2018 e Raqqa dres goude fin an emgann\nAn Nerzhioù Demokratel Sirian, savet e miz Here 2015, a stourm evit sevel ur Stad demokratel, kevredadel ha lik e Siria. E miz Kerzu 2016, bonreizh an tiriad emren e Norzh ha Reter Siria a lakae an NDS evel nerzh lu ofisiel evit difenn an tiriad. Enebourien diazez an NDS eo an islamourien hag ar strolladoù broadelourien arab engouestlet er brezel diabarzh, dreist-holl sponterien ar Stad Islamek, an nerzhioù enebiñ sirian harpet gant Turkia, skourroù Al-Qaida. An NDS en deus lakaet darn eus e nerzhioù stourm a-enep ar Stad Islamek. Deuet eo a-benn da dalañ ha goude-se da vountañ war ar nerzhioù stourm ar c'halifad. Adkemeret ez eus bet ganto lec'hioù strategel pouezus evel Al-Hawl, Shaddadi, Tishrin Dam, Manbij, al-Tabqah, Tabqa Dam, Baath Dam, ha dreist-holl kêr-benn ar Stad Islamek, kêr Raqqa.\nE miz Meurzh 2019, an Nerzhioù Demokratel Sirian o deus embannet faezhadenn ar Stad Islamek e Siria, ur wech aloubet ganto Baghuz, ar gêr ziwezhañ dalc'het gant ar c'halifad. E 2017 e istimed e oa gant an NDS war-dro 60 000-75 000 ezel.\nSoudardezed Unvezioù difenn ar Maouezed, ur skourr eus Unvezioù Difenn ar Bobl, e Raqqa e miz Here 2017.\nAdtapet diwar « https://br.wikipedia.org/w/index.php?title=Nerzhioù_Demokratel_Siria&oldid=1833173 »\nKemmoù diwezhañ degaset d'ar bajenn-mañ d'an 8 Ebr 2019, da 10:54.


Ur pennad Lasagne zo ivez.\nAl lasagne al forno, pe lasagne er forn (eus an anv italianek lasagna, anv-unan, lasagne el liester), a zo ur meuz toazennoù, anvet lasagne, gant kig ha lipig tomatez ha fourmaj, gwiskad ha gwiskad, an eil war-benn egile, a-orin eus Bologna en Italia.\nUr pladad lasagne.\n3 Doareoù all d'ar meuz\n4 Broioù all\nDont a ra ar ger italianek lasagna eus ar gregach λάσανα / lásana, hag a dalv kement ha « trebez ». Kemeret e voe an anv gant ar Romaned a rae an anv-se eus ur seurt kaoter, al lasanum. Diwar-se e voe graet an anv eus ul lestr ma veze lakaet al lasagne da boazhat. Bremañ eo an anv roet d'ar meuz.\nE Henroma e veze graet lasana pe lasanum meneget el levr De re coquinaria gant Marcus Gavius Apicius\nDoareoù all d'ar meuzAozañ\nLasagne a vez graet ivez gant pesked ha legumaj e-lec'h kig. Lasagne glas (lasagne verdi en italianeg) zo toazennoù gant pinochez.\nEn Venezuela eo anvet pasticho, eus an anv italianek pasticcio di lasagne, un anv all roet d'ar meuz en Italia.\nAdtapet diwar « https://br.wikipedia.org/w/index.php?title=Lasagne_al_forno&oldid=1850986 »\nDernière modification le 4 Her 2019, à 15:31\nKemmoù diwezhañ degaset d'ar bajenn-mañ d'an 4 Her 2019, da 15:31.


Yezhoù romanek - Wikipedia\n(Adkaset eus Yezh romanek)\nGalleg Spagnoleg Portugaleg Italianeg Rooumaneg\nYezhoù romanek ar c'hornôg\nYezhoù romaneg ar reter\nYezhoù romanek ar su\nAr yezhoù romanek a zo unan eus skourroù pennañ ar familh yezh indezeuropek. Ennañ e renker an holl yezhoù diskennet eus al Latin. Komzet e vezont gant en tu-hont da 600 milion a dud, dreist-holl en Amerika, Afrika hag Europa.\nAn holl yezhoù romanek a ziskenn eus al latin pobl, yezh ar soudarded, an drevadennerien hag ar sklaved. Disheñvel a-walc'h e oa hemañ diouzh al latin klasel implijet gant ar skrivagnerien roman. Etre 200 kt J-K ha 100 gd J-K ez eas al Latin da yezh voutin kornôg an impalaeriezh, eus al Ledenez iberek betek aodoù ar Mor Du. Estreget er Pireneoù, en Enez Vreizh, en Illiria, hag ivez moarvat er braz eus Galia, e kemeras lec'h ar yezhoù lec'hel. Goude diskar an impalaeriezh e krogas da gemm en un doare dizalc'h e pep bro, ha genel a reas degadoù a yezhoù distag.\nAdtapet diwar « https://br.wikipedia.org/w/index.php?title=Yezhoù_romanek&oldid=1938341 »\nKemmoù diwezhañ degaset d'ar bajenn-mañ d'an 28 Gen 2022, da 16:09.


impalaer roman, senedour roman\nAemilianus war ur pezh moneiz\nCornelia Supera, gwreg Aemilianus.\nMarcus Aemilius Aemilianus (war-dro. 207 - 253) a voe impalaer roman e-pad tri miz e 253. N'ouzer nemet nebeud a dra eus e vuhez. Eus Africa e teue, ha dimezet e oa gant Cornelia Supera. E 251 e voe anvet da c'houarner Pannonia ha Moesia Superior goude ma oa bet lakaet ar gouarnour kozh Trebonianus Gallus da impalaer.\nE 253 e nac'has Aemilianus paeañ an truaj d'ar C'hoted, un dra hag a blijas kalz d'al lu roman, hag a lakaas ar c'hoted da fuloriñ, ma voe aloubet ar broviñs ganto. Aemilianus a voe trec'h warno avat hag anvet e voe da impalaer gant e soudarded.\nNeuze e kerzhas war-du Roma da vrezeliñ ouzh Trebonianus Gallus, met emgann ebet ne voe. Gant e soudarded dezhañ e voe muntret an impalaer hag e vab. Ar Sened a zegemeras Aemilianus ha reiñ a reas an titl a augustus dezhañ hag a augusta d'e wreg. D'an ampoent-se, avat, e antreas rener proviñsoù ar Roen, Valerian, a oa feal da Drebonianus Gallus c'hoazh, en Italia. Kejañ a reas an daou lu, met pa welas soudarded Aemilianus ne c'hellfent ket trec'hiñ, e vuntrjont o fenngadour.\ngant Volusianus Aemilianus\n(253) War e lerc'h :\nAdtapet diwar « https://br.wikipedia.org/w/index.php?title=Aemilianus&oldid=1981915 »\nKemmoù diwezhañ degaset d'ar bajenn-mañ d'an 21 Meu 2022, da 09:21.


(Adkaset eus Ordinateur)\nE-touez an teknikoù implijet evit oberiañ ar vemorioù e kaver azhenterioù tredantreloc'hel, korzennoù dre vevargant a veze ganet en o ser gwagennoù klev, transistorioù hiniennel, korennoù ferrit, hag en diwezh amredoù enframmet enno milionoù a drañzistorioù.\nAr gwikefreoù enkas/diskas a laka an urzhiataer e-tailh da gehentiñ gant ar bed diavaez. Ur c'halz anezho zo, eus an douchennaoueg betek ar skramm.\nLavaroù-programmiñ zo, al lavar gronnañ da skouer, a vez graet « lavaroù a live izel » anezho, rak ar c'hemennoù implijet ganto a chom tost-tre da re an urzhiataer. Da heul ez eo bet diorroet evitañ ar programmoù skrivet gant al lavaroù-se a zo liammet-kreñv gant ar savenn. Al lavar C, kalz aesoc'h da adlenn eget al lavar gronnañ, a ra d'ar brogrammourien bezañ ampletusoc'h. Setu perak ez eus bet graet gantañ muioc'h-mui a-feur ma tigreske koust ar periant ha ma kreske gopr ar brogrammourien.\nAbaoe kreiz ar bloavezhioù 1960 ez eus bet ijinet urzhiataerioù ha reizhiadoù a-benn ma c'hallfent seveniñ meur a brogram war un dro. Graet e vez "lies-trevell" eus ar barregezh-se. An degouezh eo gant an holl urzhiataerioù ha reizhiadoù a-vremañ.\nAdtapet diwar « https://br.wikipedia.org/w/index.php?title=Urzhiataer&oldid=1908500 »\nDernière modification le 5 Eos 2021, à 17:23\nKemmoù diwezhañ degaset d'ar bajenn-mañ d'an 5 Eos 2021, da 17:23.


Entrée « UNION — DÉSUNION (DES PULSIONS). »\nUnion — désunion (des pulsions). ◊ Triebmischung — Triebentmischung. ◊ fusion — defusion (of instincts). ◊ kejañ — digejañ (al luzadoù).\nTermenoù arveret gant Freud, e stern e arlakadenn diwezhañ al luzadoù, evit deskrivañ ar c’heñverioù etre luzadoù a vuhez ha luzadoù a varv evel ma erzerc’hont ent fetis. Kej al luzadoù zo ur meskadur ma kaver pep hini eus an div elfenn diouzh kenfeurioù diseurt ; an digejañ zo un argerzh a zegasfe, ouzh ar vevenn, an daou seurt luzadoù da arc’hwelañ distag, pep hini o vukañ dizalc’h d’e bal piaouel.\nAr c’hendurc’hadur eus daou luzad, hag int distag en o dialusk, etrezek an un ergerc’henn ne spir ket da dermenañ ar c’hejañ ; an amluskegezh eo a gaver eno ha dres ez eo evit Freud ar skouer eus un digejañ pe eus “ur c’hejañ n’eo ket bet kaset da benn”. Ezhomm ez eus ouzhpenn eus kenglotusted ar palioù, eus ur meni kevandodiñ dre berzh ar revelezh. “D’hon meno, ar sadegezh hag ar vazoc’hegezh zo div skouer dispar a gejadur eus daou seurt luzadoù, eroz hag an argadusted.” O teskrivañ emdroadur ar revelezh e tiskouez Freud penaos ez a an argadusted en arempred al luzad revel.\nFreud a lak war wel ivez e c’hell ar c’hejañ etre eroz hag argadusted bezañ ur meskadur hervez an holl genfeurioù gallus, hag ez eus aze ur meni steudad kenglokadek. “Daskemmoù kenfeur al luzadoù war gej a c’hell degas heuliadoù heverk. Ur reñver argadusted revel a c’hell ober eus un amourouz ur muntrer sadek, un digresk re vras eus ar barenn argadiñ en laka da vont lent pe dic’halloud.”\nEn eneb, an digejañ a c’haller termenañ evel un argerzh o taskoriñ e bal emren da bep hini eus al luzadoù. An digejañ zo evel ur stad vevennat na gaver er c’hlinik nemet arnesadoù dezhi — pep digejadur o vezañ un argizad e-keñver ul lusk o c’hougevaniñ bepred muioc’h an argadusted ouzh an arc’hwel revel. Amluskegezh an neuroz mac’hennel zo evit Freud ar skouer splann eus digejadur al luzadoù.\nKoulskoude, ar sell kementadek ne zle ket lakaat da ziwelout an arvez doareadel-mañ : libido hag argadusted n’int ket da intent evel aozennoù kemparzhek. Al libido zo ur gwereder eren (Bindung), kejañ ; an argadusted, er c’hontrol, a denn da “freuzañ an darempredoù”. Eleze, seul vrasoc’h feur an argadusted, seul nesoc’h ar c’hejañ da baouez ; e gin, seul stankoc’h al libido, seul startoc’h ar c’hejañ : “[…] argizadur al libido, lakaomp eus ar bazenn c’hanadel d’ar bazenn sadek-fraezhel, zo e dalc’h un digejañ eus al luzadoù ; er c’hontrol, un araokadur diwar ar bazenn diagent d’ar bazenn c’hanadel klok zo dezhañ da amplegad un degasadenn a elfennoù erotek.”\nEnt yezhel, Freud a reas lerc’h-ouzh-lerc’h gant termenoù diseurt evit aroueziñ kejañ ha digejañ al luzadoù : Verschmelzung “teuzadur”, Legierung “kendeuzadur”, sich kombinieren “kevosodiñ”. Ar c’houblad Mischung (Vermischung) — Entmischung “meskadur — diveskadur” zo chomet en arver.


Région_Bretagne - Ar C’huzul-rannvro Breizh | e brezhoneg - Accueil breton\nAn dispignoù dre ar munud\nA belec’h e teu ar gounidoù ?\nAr budjed klok dre bolitikerezh\nKuzul armerzhel ha sokial ar Rannvro\nPiv zo e-barzh KSB ha penaos ez a en-dro ?\nLakaet eo ar maen kentañ evit sevel al lise Simone-Veil da zont\nD’ar Gwener 7 a viz Gwengolo e oa bet lakaet ar maen kentañ evit sevel al lise da zont e Liverieg, diwar neuze eo ofisiel an anv ha krog eur gant al labourioù a bado betek 2020.\nphoto Thomas Crabot\nKlask peñse La Cordelière\nAbalamour da glask adkavout peñse La Cordelière ha hini ar Regent, div vag hag a oa aet d’ar strad e-kerzh un emgann e 1512, eo en em lakaet Rannvro Breizh asambles gant Rann an Enklaskoù Arkeologel Danzour ha Danvor e Ministrerezh ar Sevenadur, evit ur c’houlzad furchadegoù danvorel nevez.\nphoto Frédéric Osada / Images Explorations/ DRASSM\nAn divizoù e dalc’h an 22 a viz Mezheven\nSteuñv Breizh evit an dour, merañ al lastez, brastres-ren madoù diloc’h al liseoù, kanolioù ha hentoù bageal : lennit an holl zivizoù kemeret e dalc’h diwezhañ ar C’huzul-rannvro.\nBreizh a fell dezhi reiñ lañs d’an tavarnioù levrdioù a zo enni\nAr sizhun dremenet he doa divizet ar Rannvro kendelc’her ar c’henemglev evit tri bloaz gant Kreizenn vroadel al lizhiri (KBL). Er c’henemglev-se evit Breizh e lakaer ar pouez, dreist-holl, war ar sikour roet d’al levrdioù dizalc’h ha d’an tavarnioù levrdioù a vez o-unan a-wechoù o telc’her da zegas ur vuhez sevenadurel e lec’hioù war ar maez.\nphoto Yannick DERENNES\nD’ar 16 a viz Meurzh 1978 e reas peñse an Amoko Cadiz war aodoù Breizh, ar pezh a zegasas unan eus ar gwashañ lanvioù du en istor. Tro hon eus evel-se da zerc’hel soñj eus ur stourm en deus digoret un oadvezh nevez evit ar surentez war vor, met ivez d’en em dreiñ war-zu an dazont evit buanaat ar cheñchamant e Breizh.\nAn Amoko Cadiz a rank digeriñ un oadvezh nevez\nD’ar 15, 16 ha 17 a viz C’hwevrer e oa bet votet budjed ar Rannvro evit 2018, 1 538 M€, gant an 83 a guzulierien-rannvro. Kendivizet o doa ivez war ar strategiezh a-fet touristerezh, war ar poent m’eur en em gavet evit ar c’has uhel-kenañ, war adreizhañ ar politikerezh tiriadel… Adkavit ar pep pennañ eus budjed 2018 hag an holl gendivizoù e video e...\nPep tra diwar-benn budjed 2018\nSellit ouzh « Fin Ar Bed » er skinwel pe dre ar web : un heuliadenn filmoù web ha skinwel empentet, sevenet, troet ha produet e Breizh gant skoazell ar Rannvro !\n« Fin Ar Bed », ur stirad e brezhoneg penn-da-benn


E brezhonegLe Mag'\nHir eo memor ar pobloù ha sanket don roudoù ar gristeniezh war douar Europa. Pentelloù a zo Le Pellerin hec’h anv e galleg. A-holl viskoazh eo bet ar porzh-se eus Bro-Rez un treizh etre norzh ha su ar c’hevandir. Gwechall e veze treuzet al Liger e Pentelloù gant pirc’hirined a zae da Gompostela. Bremañ e vez treuzet ar stêr mil gwech bemdez gant ur vag-treizh digoust hag a gas an dud hag ar c’hirri-tan en tu-all, da gKoeron. War skoed ar gumun eo chomet Kregin-Sant- Jakez (teir a zo) hag er gumun e vez gwelet an arouez amañ hag ahont, ouzh gourinoù-dor pe ouzh mogerioù zo.\nAn uzin gwinegr\nUr gwir blijadur eo gouestlañ un abardaevezh o kantreal war kaeoù Pentelloù. Panelloù titouriñ a zo bet staliet gant ar gumun un tamm e pep lec’h. Gante e c’hell ar valeerien deskiñ istor Pentelloù, ken pinvidik a-drugarez d’al Liger, d’ar mor, d’ar biggi o tremen, d’an ezporzhañ war-du ar broioù tramor.\nEr porzh ez eus un uzin gwinegr gozh da skouer. Gwechall e veze kaset ar gwinegr-se da gKayen, e Guyane, evit puraat an dour evet gant ar c’haleourien ! Al listri a chome e kreiz ar stêr-Liger hag an tonelloù a veze kaset war vourzh ha yao d’ar C’holoni !\nMet pelloc’h eget ar porzh, war-du ar reter, e c’heller ober ur vrav a bourmenadenn a-hed al Liger betek kanol ar Martinière. Tro-all, e oa diaes d’al listri bras, pounner o fard, merdeiñ war al Liger etre Naoned ha Sant-Nazer. Dav e oa d’ar gapitened merdeiñ diouzh ar sell, en ur c’hlask ober kammigelloù etre ar bankoù traezh ken cheñch-dicheñch d’ar mare-hont.\nE 1882 e krogas ar gouarnamant gant chanter kanol ar Martinière, kement hag aesaat tremen al listri. 10 vloaz e padas al labourioù hag a-drugarez d’ar ganol (15km a hirder, 55m a ledander, 6m a zonder) e voe savet porzh Naoned. E 1913 e voe berziet ar Martinière d’al listri pounner o fard a-benn ar fin rak kavet e oa bet ar moaien da ravanelliñ gwelloc’h an traezh el Liger.\nBremañ ez eo kanol ar Martinière ul lec’h pourmen evit an dud. Bigi kozh o verglañ tro-dro d’ar skluz, bigi pesketourien diwezhañ al Liger o vont gant red an dour. Ul lec’h « bugulgan » ez eo ma’z eus unan !\nEtre ar porzh hag ar ganol e tremen ar pirc’hirin a-vremañ dre greiz ur goant a gêriadenn : hini La Martinière justawalc’h. Tiez kozh ha renevezet mat o sellet ouzh ar stêr hag ar pradoù-sall, loened o peuriñ, manerioù (diouzh ar c’hiz e voe da chom e Pentelloù evit ar gabinened hag an armatourien). War bord « hent ar rozioù » (« hent ar valtouterien » gwechall) e kaver ur seurt logell er voger graet gant mein ma oa ur gward enni er XVIIvet kantved zoken. Dezhañ e veze paeiet « ur fouas ha 10 blank » gant an nen a felle dezhañ ober gant porzh Launay.\nEvit ober anaoudegezh gant kêr bPentelloù dre lenn he fanelloù istor : http://www.ville-lepellerin.fr/circuit-decouverte-du-patrimoine-\nMet ar gwellañ tra d’ober eo da gas e diegezh da bourmen er gêr-mañ eus kreisteiz Breizh ur sulvezh bennak, anat !\nAl Liger war-du Naoned, diwar kae ar porzh\nSkluzh kanol ar Martinière\nJean-Philippe de Lespinay 09/02/2021 08:10\tAt\t8 h 10 min\nMoi, je suis un breton du Pays Gallo.\nGuillard gérard 09/02/2021 08:36\tAt\t8 h 36 min\ngoogle traduction ne connait pas le breton donc impossibilité de traduire et lire votre article\nManeguen 12/02/2021 11:28\tAt\t11 h 28 min\nVous pouvez toujours faire un copié-coller et mettre le texte sur le moteur suivant et le tour est joué !\nMaivon ARZUL 09/02/2021 08:46\tAt\t8 h 46 min\nPour un Tweet, la traduction serait très appréciée ! Merci.\nManeguen 12/02/2021 11:29\tAt\t11 h 29 min


Gael Roblin - Wikipedia\nGaël Roblin ganet d'ar 27 a viz Kerzu 1972 e L'Haÿ-les-Roses (Val-de-Marne, 94)  zo ur stourmer breizhat eus an tu kleiz pellañ.\n3 Gwalldaol Kever\n4 Stourm enep CPE\nBet ganet d'ar 27 a viz Kerzu 1972 e L'Haÿ-les-Roses (Val-de-Marne, 94), e 1980 e tizimezas e dud. E 1987 ez eas gant e vamm da vevañ da Strasbourg. E 1990 ee eaz da vevañ gant e dad e Breizh. Plijet bras e oa o selaou ar strollad Bérurier Noir.\nE 1997 ez eo degemenner ar strollad broadelour breton Emgann.\nGwalldaol Kever[kemmañ | kemmañ ar vammenn]\nPennad spisoc'h : Gwalldaol Kever\nD'an 19 a viz Ebrel 2000 e voe Gwalldaol Kever en ur Mc Donald un implijiadez 28 vloaz Laurence Turbec a oa marvet .\nE Mae 2000 e voe harzet Gael Roblin ha lakaet harzet da c'hortoz. E-pad ma oa toullbac'het e oa marvet e dad e miz Du 2003. E miz Meurzh 2004 ez eo dieubet dre ma oa goullo betek-re an doser justis.\nStourm enep CPE[kemmañ | kemmañ ar vammenn]\nEnskrivet en ur master Brezhoneg-keltiek e Roazhon II. Nebeutoc'h evit ur bloavezh goude bezañ bet dieubet diouzh toull-bac'h la Santé eo eñ e-penn ar stourm enep CPE (lezenn Dominique de Villepin) e Skol-veur Roazhon II \nAdtapet diwar « https://br.wikipedia.org/w/index.php?title=Gael_Roblin&oldid=1741992 »\nKemmoù diwezhañ degaset d'ar bajenn-mañ d'an 6 Meu 2017, da 21:51.


(Adkaset eus Hungariat)\n(Banniel Hungaria) (Ardamezioù Hungaria)\nPrezidant János Áder\nKod war ar Genrouedad .hu\nHungaria, en hungareg Magyarország (distaget : [ˈmɒɟɒrorsaːɡ] (LFE)), a zo ur vro dizalc'h e kreizig-kreiz kevandir Europa. Ezelez eo Hungaria eus Unaniezh Europa hag eus AFNA.\nEn-dro da Hungaria emañ Slovakia en hanternoz, Ukraina er biz, Roumania er reter, Serbia, Kroatia ha Slovenia er c'hreisteiz, hag Aostria er c'hornôg.\nBudapest eo ar gêr-benn (gant tremen 2 vilion a annezidi). E-touez ar c'hêrioù bras all e c'haller menegiñ Debrecen, Miskolc, Szeged ha Pécs.\nMelldroaderien[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Hungaria&oldid=1891530 »\nKemmoù diwezhañ degaset d'ar bajenn-mañ d'an 7 Gen 2021, da 00:00.


Yu-Gi-Oh! Arc-V Online | Todos los capítulos de Yu-Gi-Oh! Arc-V | Yu-Gi-Oh! Arc-V Anime Online - Face Anime\nVer Yu-Gi-Oh! Arc-V Online\nYu-Gi-Oh! Arc-V 148\nYu-Gi-Oh! Arc-V 147\nYu-Gi-Oh! Arc-V 146\nYu-Gi-Oh! Arc-V 145\nYu-Gi-Oh! Arc-V 144\nYu-Gi-Oh! Arc-V 143\nYu-Gi-Oh! Arc-V 142\nYu-Gi-Oh! Arc-V 140\nYu-Gi-Oh! Arc-V 138\nYu-Gi-Oh! Arc-V 137\nYu-Gi-Oh! Arc-V 135\nYu-Gi-Oh! Arc-V 134\nYu-Gi-Oh! Arc-V 133\nYu-Gi-Oh! Arc-V 132\nYu-Gi-Oh! Arc-V 131\nYu-Gi-Oh! Arc-V 130\nYu-Gi-Oh! Arc-V 129\nYu-Gi-Oh! Arc-V 127\nYu-Gi-Oh! Arc-V 126\nYu-Gi-Oh! Arc-V 125\nYu-Gi-Oh! Arc-V 122\nYu-Gi-Oh! Arc-V 121\nYu-Gi-Oh! Arc-V 120\nYu-Gi-Oh! Arc-V 119\nYu-Gi-Oh! Arc-V 118\nYu-Gi-Oh! Arc-V 117\nYu-Gi-Oh! Arc-V 116\nYu-Gi-Oh! Arc-V 115\nYu-Gi-Oh! Arc-V 114\nYu-Gi-Oh! Arc-V 113\nYu-Gi-Oh! Arc-V 112\nYu-Gi-Oh! Arc-V 111\nYu-Gi-Oh! Arc-V 110\nYu-Gi-Oh! Arc-V 108\nYu-Gi-Oh! Arc-V 104\nYu-Gi-Oh! Arc-V 101\nYu-Gi-Oh! Arc-V 100\nYu-Gi-Oh! Arc-V 99\nYu-Gi-Oh! Arc-V 98\nYu-Gi-Oh! Arc-V 97\nYu-Gi-Oh! Arc-V 96\nYu-Gi-Oh! Arc-V 95\nYu-Gi-Oh! Arc-V 94\nYu-Gi-Oh! Arc-V 93\nYu-Gi-Oh! Arc-V 92\nYu-Gi-Oh! Arc-V 91\nYu-Gi-Oh! Arc-V 90\nYu-Gi-Oh! Arc-V 89\nYu-Gi-Oh! Arc-V 88\nYu-Gi-Oh! Arc-V 87\nYu-Gi-Oh! Arc-V 86\nYu-Gi-Oh! Arc-V 85\nYu-Gi-Oh! Arc-V 82\nYu-Gi-Oh! Arc-V 81\nYu-Gi-Oh! Arc-V 80\nYu-Gi-Oh! Arc-V 79\nYu-Gi-Oh! Arc-V 78\nYu-Gi-Oh! Arc-V 76\nYu-Gi-Oh! Arc-V 75\nYu-Gi-Oh! Arc-V 74\nYu-Gi-Oh! Arc-V 73\nYu-Gi-Oh! Arc-V 72\nYu-Gi-Oh! Arc-V 71\nYu-Gi-Oh! Arc-V 70\nYu-Gi-Oh! Arc-V 69\nYu-Gi-Oh! Arc-V 68\nYu-Gi-Oh! Arc-V 67\nYu-Gi-Oh! Arc-V 66\nYu-Gi-Oh! Arc-V 65\nYu-Gi-Oh! Arc-V 63\nYu-Gi-Oh! Arc-V 62\nYu-Gi-Oh! Arc-V 61\nYu-Gi-Oh! Arc-V 60\nYu-Gi-Oh! Arc-V 59\nYu-Gi-Oh! Arc-V 58\nYu-Gi-Oh! Arc-V 57\nYu-Gi-Oh! Arc-V 56\nYu-Gi-Oh! Arc-V 55\nYu-Gi-Oh! Arc-V 54\nYu-Gi-Oh! Arc-V 53\nYu-Gi-Oh! Arc-V 52\nYu-Gi-Oh! Arc-V 51\nYu-Gi-Oh! Arc-V 50\nYu-Gi-Oh! Arc-V 49\nYu-Gi-Oh! Arc-V 48\nYu-Gi-Oh! Arc-V 47\nYu-Gi-Oh! Arc-V 46\nYu-Gi-Oh! Arc-V 45\nYu-Gi-Oh! Arc-V 44\nYu-Gi-Oh! Arc-V 43\nYu-Gi-Oh! Arc-V 42\nYu-Gi-Oh! Arc-V 41\nYu-Gi-Oh! Arc-V 40\nYu-Gi-Oh! Arc-V 39\nYu-Gi-Oh! Arc-V 38\nYu-Gi-Oh! Arc-V 37\nYu-Gi-Oh! Arc-V 36\nYu-Gi-Oh! Arc-V 35\nYu-Gi-Oh! Arc-V 34\nYu-Gi-Oh! Arc-V 33\nYu-Gi-Oh! Arc-V 32\nYu-Gi-Oh! Arc-V 31\nYu-Gi-Oh! Arc-V 30\nYu-Gi-Oh! Arc-V 29\nYu-Gi-Oh! Arc-V 28\nYu-Gi-Oh! Arc-V 27\nYu-Gi-Oh! Arc-V 26\nYu-Gi-Oh! Arc-V 25\nYu-Gi-Oh! Arc-V 21\nYu-Gi-Oh! Arc-V 20\nYu-Gi-Oh! Arc-V 19\nYu-Gi-Oh! Arc-V 18\nYu-Gi-Oh! Arc-V 17\nYu-Gi-Oh! Arc-V 16\nYu-Gi-Oh! Arc-V 15\nYu-Gi-Oh! Arc-V 13\nYu-Gi-Oh! Arc-V 11\nYu-Gi-Oh! Arc-V 8\nYu-Gi-Oh! Arc-V 6\nYu-Gi-Oh! Arc-V Online | Todos los capítulos de Yu-Gi-Oh! Arc-V | Yu-Gi-Oh! Arc-V Anime Online - Face Anime © 2013 - Todos los derechos reservados. | Términos y Condiciones | Contacto


Région_Bretagne - Oberennoù kaer eus Breizh loreet e Festival Etrebroadel ar Filmoù Berr e Clarmont-Ferrand !\nPriz meur (live broadel)\nGant ar film berr « Ce magnifique gâteau » sevenet gant Emma de Swaef ha Marc James Roels eo aet ar priz meur el live broadel. Produet eo bet gant Bast Animation Predi Animation ha Vivement Lundi ha sikouret eo bet gant Rannvro Breizh.\nMeneg dibar ar juri\nAet ao meneg dibar ar juri SACD (filmoù bevaat gallek) gant Raymonde ou l’évasion verticale, ur film berr sevenet gant Sarah Van Den Boom ha produet gant Papy 3D Productions ha JPL Films gant sikour arc’hant Rannvro Breizh. Ouzhpenn-se emañ ar film-se war ar renk evit ar César er rummad gwellañ film bevaat berr.\nGant ar film-se ivez eo aet priz France Télévision.\nPriz Canal +\nGant « Tigre », sevenet gant Delphine Deloget, eo aet priz Canal +. Produet eo bet gant Unité de Production. Roet ez eus bet ur skoazell arc’hant gant ar Rannvro evit sevel ar film-se, da glokaat ar skoazell roet gant Kuzul-departamant Aodoù-an-Arvor, ha degaset ez eus bet ur sikour teknikel gant an ATB ivez.\nAr Rannvro a sikour ar c’hrouiñ war dachenn ar sinema\nAr Rannvro a sikour en un doare youlek ar c’hrouiñ war dachenn ar sinema hag ar c’hleweled, gant he Font skoazell rannvroel d’ar c’hrouiñ filmoù ha kleweled (Fskfk) : ouzhpenn 3 M€ (3 060 500 €) a vez roet gant ar font-se evit sikour ar c’hrouiñ a bep seurt (filmoù hir, filmoù berr, dreist-holl ar filmoù bevaat berr, teulfilmoù). Reiñ a ra an Fskfk skoazelloù da seveniñ, da skrivañ pe da ziorren. Lodennet e oa bet ar budjed evit 2018 etre ar skoazelloù disheñvel-se :\nFilmoù sinema hir : 1 297 000 € lakaet evit 22 raktres (skrivañ, diorren, seveniñ). 152 000 € well-wazh a vez roet a-fet skoazell da seveniñ.\nFilmoù sinema berr : 560 000 € lakaet evit 18 raktres. 31 412 € well-wazh a vez roet a-fet skoazell da seveniñ.\nTeulioù klevet : 700 000 € lakaet (skrivañ, diorren ha seveniñ). 20 942 € well-wazh a vez roet a-fet skoazell da seveniñ.\nSkinwel : 163 000 € lakaet en holl evit 5 raktres\nPublié le Monday, February 18, 2019


mercredi 13 juin 2018 à 19:26 Par Léo Rozé et Tudi Crequer, France Bleu Breizh Izel\nLidet e oa bet obidoù Marie Pochat dimerc'her diouzh an abardevezh e Lechiagat. Unan deus ar re ziwezhañ e oa o lakaat ur c'hoeff war dok he fenn. 102 vloaz he oa-hi.\nAet eo Marie Pochat d'an anaon, 102 vloaz e oa. © Maxppp - PQR/LE TELEGRAMME\nAet eo Marie Pochat d'an Anaon, 102 vloaz he oa, hag o chom e Lechiagat. Dalc'het he deus ar pellañ ma c'helle Marie Pochat da lakaat he c'hoeff daoust ma oa start dezhi e fin he buhez.\n"Pa z'eo bet 100 vloaz he doa lakaet he c'hoeff. Met ne oa ket gouest da lakaat anezhañ he-unan. Betek marteze 99 pe 98 vloaz e rae kazimant bemdez" a zispleg Michel Bolzer. Arbennik war dilhad ha koeff bro Vigoudenn eo hag anavezout a rae an itron Pochat.\nBremañ e soñj din n'eus ket ur vigouterez mui" Michel Bolzer, arbennik war bro Vigoudenn\nSelaouit ouzh Michel Bolzer (3mn)\nAn hini diwezhañ e Breizh...\nHiriv-an-deiz ne chom ket nemet ur vigouterez o lakaat ur c'hoeff bemdez : Alexia Caoudal, an hini eo. "Lakaat ar c'hoeff evit mont da labourat n'eo ket posupl mui" a lar Michel Bolzer en ur c'hoarzhin. Er c'helc'hioù keltiek a zo c'hoazh evel-just. Emichañs e pado e-pad pell." Abaoe "daou pe dri bloaz-zo ne welec'h ket mui" a c'hoeffoù e Plougastell-Daoulaz hag en Enez Sun, an hini diwezhañ zo "marvet pemp pe c'hwec'h bloaz-zo".\n...met chom a ra maouezed all e bro Savoie\nChom a ra div vaouez hag a lak ur c'hoeff e bro Savoie ivez hervez Michel Bolzer. "Teir int" neuze e Bro Frañs a-bezh eme ar bigouter. Unan e Breizh, Alexia Caoudal, ha div e Bro Savoie.\nMarie Pochat he doa lakaet he c'hoeff evit lidañ he 100 vloaz, dav vloaz 'zo. © Maxppp - PQR/LE TELEGRAMME


Pajenn:Morvan - Kenteliou hag istoriou a skuer vad evit ar Vretoned, 1889.djvu/239 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/239\nMont a rejomp, eme an hini en deus scrifet an actou-ma, tosta ma c’hellemp dezho, o tioual gouscoude na vijemp guelet. Ar guel euz hor breudeur laket er stus-ze a reas deomp scuilla daelou, ha zoken calz euz ar re a ioa o sellet ne c’heljont ket miret da vouela ive.\nKerkent ha ma voue guelet ar verzerien o tont, an oll a jomas sioul. Grosmol a zavaz etouez an dud a enep crisderi ar gouarner. Meur a hini zoken a lezaz ar c’hoariou hag a ieaz en dro e kær.\nAr gouarner, droug enhan, a lakeas dioual an oll hentchou evit na daje den kuit ; gourc’hemen a reaz evesaat piou a glascje en em denna, evit ma c’halje goulen outho perag e reant evelse. Lacat a reas loskel meur a loen gouez pere, evel pa vije eun dra bennag oc’h ho delc’her, ne dostejont ket oc’h ar verzerien. O velet eun dra ker burzuduz, ar gouarner, counnar enhan, a lakeas bazata ar re o devoa ar zoursi euz al loenet gouez, evel pa vijent a unan gantho. An dud reuzeudik-ze, o velet e c’hourdrouzet anezho euz ar maro, a loscaz eun ourz en doa lazet tri den en dervez-ze. Mes al loen-ze a ieas goustadik varzu ar verzerien, hag en em lakeas da lipat gouliou Andronic. Ar merzer hen egasas, mes ne reas van. Maxim, eat er meaz anezhan he unan gant he gounnar, a reaz laza an ourz etre treid Andronic.\nTerensian en devoa aoun evithan he unan, hag a lakeas loskel eul leonez cris meurbet. Iudadennou al loen-ze a strafuillaz ar re dizaounica euz an dud a ioa o sellet. Gouscoude pa voa deut da gaout ar verzerien, a ioa astennet var an douar, e c’hourvezaz ehars treid Tarac, hag en em lakeas d’ho lipat. Maxim, an eonen en he c’hinou kement a gounnar a ioa enhan, a lakeaz he hissa. Neuze al leonez, eat e fulor, a lescaz iudadennou ker skrijus, hag ar re a\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/239&oldid=162239 »\nKemmoù diwezhañ degaset d'ar bajenn-mañ d'an 14 Mae 2020, da 18:46.


Loeiz V (roue Frankia ar C'hornôg) - Wikipedia\nLoeiz V (roue Frankia ar C'hornôg)\nLoeiz V lesanvet Loeiz an Didalvez (ganet war-dro 967- marvet d’an 22 a viz Mae 987), roue ar Franked. Loeiz V a oa mab da Lotar ha da Emma Italia. Berrentez e ren a dalvezas e lesanv dezhañ moarvat.\n2 ¨Pennad kar\nEn 982, pa oa 15 vloaz, e timezas da Adelaid Anjev, anvet ivez Blanche, merc'h da Foulk II, kont Anjev, he devoa tost ugent vloaz warnañ. C'hoar e oa da Jafrez Grisegonelle ha da eskob Le Puy, Guy d'Anjou, hag intañvezet e oa div wech. Ne badas ket an dimeziñ, re yaouank ar gwaz, ha re droet da vambochat, dispartiañ a rejont daou vloaz goude .\nPa varvas e dad d'an 2 a viz Meurzh 986, ne savas skoilh ebet ouzh e gurunidigezh dre ma oa bet sakret roue pell a oa.\nPrest e oa Loeiz V da genderc'hel gant stourm e dad ouzh an impalaer santel evit Lorraine ha gervel a reas arc'heskop Reims dre ma oa hemañ a-du gant an Ottoned. Met mervel a reas a-daol-trumm en ur gwallzarvoud chase e miz Mae 987.\nAr roue karolingat diwezhañ e voe.\nJean-Charles Volkmann, Bien Connaître les généalogies des rois de France, ISBN 2-877472086\n↑ Gallica BNF Istor Bro-C’hall gant ar manac’h Richer Page 147\nLotar Rouaned ar Franked\n986 – 987 War e lerc'h:\nAdtapet diwar « https://br.wikipedia.org/w/index.php?title=Loeiz_V_(roue_Frankia_ar_C%27hornôg)&oldid=1946095 »


Plages Bretagne : côte bretonne et littoral breton\nAodoù Breizh : traezh fin ha takadoù ledan\nNe c'haller ket chom hep anaout traezhennoù Breizh, a zo e-touez ar re gaerañ en Europa. Meur a stumm o deus ha liesseurt eo an aergelc'h a vez enno. Met heñvel int e-keñver un dra : o zraezh fin hag al livioù a bep seurt ma 'z a an oabl da gejañ gant ar mor.\nLec'hioù a-feson evit chom da ziskuizhañ pe ober sport zo eus aodoù Breizh. Pe e vefent oufoù bihan pe takadoù traezh fin pe bili divent ez eo an aodoù tachennoù frankiz digoust. Warno e c'hall an den bezañ en e jeu hag ar re vihan bevañ a bep seurt avanturioù.\nDigor int d'an holl hag e surentez e vezer enno.\nTost ouzh an aod, mod pe vod\nEus ar reter d'ar c'hornôg, forzh pelec'h e vefed o vakañsiñ, e kaver war aodoù Breizh, a-hed 2800 km etre Mor Breizh hag ar Mor Atlantel, lec'hioù liesseurt evit kouronkañ. N'ho pez nemet un toullad metroù d'ober a-wechoù, pe 1 eur 30 hent d'ar muiañ pa vezer e Kreiz-Breizh. Evit ar re a blij dezho mont e-barzh an dour ne vez ket re bell an aod gwech ebet. Setu aze perzhioù mat ul ledenez !\nParadoz ar vugale, pe e vefent bras pe bihan\nKavout a reer war aodoù Breizh takadoù kouronkañ evezhiet ha kluboù evit ar vugale, anez koll gwir berzhioù naturel al lec'hioù-se. Plijout a ray d'ar familhoù profitañ eus tachennoù frank o kemer perzh e kenstrivadegoù kestell traezh, o tastum kregin, o rouzañ, o piknikañ pe o kouronkañ. War an traezhennoù e c'hall pep hini kavout traoù d'ober diouzh e zoare, ha pa ne oar ket neuial ! Ken gwir all eo evit ar re a blij ar sport dezho : kreizennoù merdeiñ zo e pep lec'h war an aodoù ha skolioù bageal a gaver e kement traezhenn zo pe dost. Evit an dud a blij dezho bezañ o-unan pe chom da hunvreal ez eus oufoù dizro ha sioul. Gallout a ra pep hini kaout e walc'h pa vez ar mare da wiskañ dilhad-kouronkañ ha da ledañ dienn heol, gant ma ne vefe ket gor an amzer.\nLec'hioù kaerañ arvor Breizh\nAr Sableg Vras en Enez-Groe, Añs ar Werje e Sant-Kouloum, Aod Langoz e Loktudi, Traezh ar Beleg e Tregastell, Aod ar Gwendraezh e Konk-Leon, ar Min Aour e Pennestin, Penn Bronn en Turball... meur a draezhenn a c'hallfe bezañ lakaet da draezhenn gaerañ Breizh. C'hwi hoc'h-unan avat a vo gouest da ziskoachañ al lec'h re-bar d'ur baradoz a viot sot gantañ.\nAdkavit kement a zo da c'houzout diwar-benn ar bezhin glas.


Kêr-benn Mali eo Bamako. Emañ war ribl ar stêr Niger, e mervent ar stad. E 2006 e oa 1.690.471 a dud enni, annezet war 267 km². Dont a ra an anv Bamako eus ur ger a dalvez "poull ar c’haiman" e bambareg.\nAnnezet eo al lec’h abaoe ar ragistor moarvat. Krouet e voe kêr er XVIvet kantved gant ar bobl niaré, zo chomet ur roud eus hec’h anv e Niaréla, unan eus karterioù Bamako.\nE 1883 e voe aloubet ar c’hornad gant ar C'hallaoued. E 1899 e teuas Bamako da vezañ kêr-benn rannvro Senegal-Uhel hag adalek 1920 e voe hini Soudan. E 1960, pa teuas Mali da vezañ ur stad dizalc’h, e teuas Bamako da vezañ e gêr-benn.\n(fr) Lec’hienn ofisiel Bamako\nAdtapet diwar « https://br.wikipedia.org/w/index.php?title=Bamako&oldid=1983947 »\nKemmoù diwezhañ degaset d'ar bajenn-mañ d'an 1 Ebr 2022, da 09:46.


Pajenn:Sales - Introduction d’ar Vuez devot.djvu/14 - Wikimammenn\nPajenn:Sales - Introduction d’ar Vuez devot.djvu/14\nouto erfin, eo ret da guenta oll ec’h ouffac’h petra eo ar vertusa zevotion : rac evel na deus nemet ur guir devotion, ha ma zeus un nombr bras a zevotionou vean ha faus ; ma na enevit pehini eo ar guir devotion, ec’h allac’h en em drômpla, oc’h en em amusi gant un devotion imprudant ha superftitius.\nUr Peinteur hanvet Arelius a gustume peinta quement Imaich a rea, diouz an ear hac an hevelidiguez eus ar merc’het pere a veze d’e faltasi ; evelse ivez e teu peb hini da beinta an devotion diouz e inclination hac e faltasi. Nep a so en em roet d’ar yun, en em guef devot-bras o yun alies, peguement bennâc ma vez leun e galon a rancun hac a gassoni ; hac evintàn da veza quer sobr, na grete quet tempra e deot er guin hac en dour so quen aveziou, n’en devezo damant ebet d’e dempra e goat e nessa dre an drouc-prezec hac ar c’halomniou. Unan en em istimo devot abalamour ma lavar cals a oræsonou bemdez, peguement bennâc goude an oll Pedennou-se na lavaro quet nebeutoc’h a gomsou c’huero, dipitus hac arrogant etouez tud e dy hac e ameseien, ha martese c’hoas e vezo sujet d’al leoudouet ha d’ar goal bedennou. Un all a sonch beza devot var zigares ez a lies-a-veich da gofes ha da Gommunia pe d’an Oferen, ha cousgoude ne les quet na de corrompet e galon\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/14&oldid=101526 »\nKemmoù diwezhañ degaset d'ar bajenn-mañ d'an 6 Mae 2017, da 18:34.


Takekazu Asaka - Wikipedia\nAn anv-tiegezh eo Takekazu, an anv-bihan eo Asaka .\nTakekazu Asaka (浅香武和 e japaneg), bet ganet e Tōkyō e 1952 , zo ur yezhoniour hag ur c'helenner japanat war al lizheregouriezh romanek e Skol-veur Tsudajuku e Tōkyō.\nTroet en deus e japaneg oberennoù galizek gant Rosalía de Castro, Ramón Cabanillas hag Uxío Novoneyra, ha savet en deus ar c'hentañ levr yezhadur galizek evit Japaniz.\nEmbann a ra bezañ « kannad sevenadur Galiza e Japan » \nCantares gallegos, Tōkyō, 2002\nDa geñver O Día das Letras Galegas, "Devezh al Lizhiri Galizek" ez aoz Takekaku Asaka kelc'hiadoù sonerezh ha barzhoniezh c'halizat e Tōkyō hag e kêrioù all.\nE miz Mezheven 2017 e voe anvet da genskriver er Real Academia Galega (Akademiezh Roueel Galiza) en anavezadur e labour. \nE 1989 e voe Takekazu Asaka e Galiza evit ar wech kentañ, da-geñver XIXvet Kendalc'h Etrebroadel ar Yezhoniezh hag al Lizheregouriezh Romanek ; da neuze e reas anaoudegezh gant yezh ha sevenadur Galiza, ha buan e troas d'o difenner meur. \nE Tōkyō e kelenn ar yezhadur spagnolek, ar galizeg ha sevenadur Galiza.\nE 2002 e troas e japaneg Cantares gallegos, un dastumad barzhonegoù embannet e 1863 gant Rosalía de Castro. E 2014 e troas Contos da miña terra Rosalía de Castro (1864), gant lennadenn ar skrid war ur CD.\nE 2017 e savas Takekazu Asaka un embannadur divyezhek eus Os Eidos Uxío Novoneyra (1955).\nGramática do galego moderno (divezhek japaneg-galizeg), Tōkyō, Daigakusyorin, 1993 (ISBN 978-4-475-01807-4)\nVocabulario básico da lingua galega, Tōkyō, Daigakusyorin, 1996 (ISBN 978-4-475-01231-7)\nCantares gallegos (troet e japaneg e 2002)\nContos da miña terra (troet e japaneg e 2014)\nOs Eidos (divyezhek galizeg-japaneg, 2017)\n↑ (gl)Real Academia Galega\n↑ (gl) Galiciaé\n↑ (gl) Real Academia Galega\n↑ (gl) ProLingua\nAdtapet diwar « https://br.wikipedia.org/w/index.php?title=Takekazu_Asaka&oldid=1862524 »


Pajenn:Le Gonidec - Bibl Santel pe Levr ar Skritur Sakr, eil levr.djvu/202 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/202\nleûren a-ziavéaz dirâg ar c’hamprou, é dôa han̄ter-kan̄t ilinad a héd.\n8. Râg ann héd eûz a gamprou ann ten̄zor el leûren a-ziavéaz a ioa eûz a han̄ter kan̄t ilinad, hag hô hed, dirâk tal ann templ, eûz a gan̄t ilinad.\n9. Ha dindân ar c’hamprou-zé eûz ann ten̄zor éz oa eunn hen̄t war-zû ar sâv-héol, évid ar ré a zeûé dî eûz al leûren a-ziaveaz.\n10. É tevder moger al leûren a oa râg-énep da hen̄t ar sâv-héol, ouc’h tâl ann ti rannet, éz oa c’hoaz kamprou dirâg ann tî-zé.\n11. Eunn hen̄t a oa ivé dirâg ar ré-man̄, é-c’hîz ma oa dirâg ar c’hamprou a oa war-zû ann han̄ter-nôz ; hô héd a oa unvan, hag hô léd ivé ; hag ivé hô hen̄t, hag hô doaré, hag ho dôriou,\n12. Ével dôriou ar c’hamprou a oa enn hen̄t a zellé oud ar c’hrésteiz, ével-sé é oa ivé eunn ôr é penn ann hen̄t a oa dirâg ar porched rannet, évid ar ré a zeûé eûz ar sâv-héol.\n13. Hag hén̄ a lavaraz d’in : Kamprou ann han̄tez-nôz, ha kamprou ar c’hrésteiz, péré a zô dirâg ann tî rannet, ar ré-zé a zô kamprou san̄tel ; enn-hô eo é tebr ar véléien, péré a dôsta oud ann Aotrou er san̄tuar : énô eo é lékéon̄t ann traou san̄tel, hag ar c’hennig évid ar péc’hed hag évid ar gwall ; râg al léac’h a zô san̄tel.\n14. Pa vézô éat ar véléien ébarz, na zeûin̄t két er-méaz eûz al léac’h san̄tel el leûren a-ziavéaz, kén n’hô dévézô lézet énô ann diḻad gan̄t péré é réon̄t hô c’harg, rak san̄tel in̄t ; hag hî a wiskô diḻad all, abarz m’az ain̄t é-touez ar bobl.\n15. P’en dôé peûr-ven̄tet ann tî a-ziabarz, é kasaz ac’hanoun dré ann ôr a zellé oud ar sâv-héol : hag hén̄ a ven̄taz ann héd a bép tû trô-war-drô.\n16. Hén̄ a ven̄taz éta tû ar sâv-héol gan̄d ar gorsen-ven̄t, pemp kan̄t korsennad-ven̄t trô-war-drô.\n17. Hag hén̄ a ven̄taz tû ann han̄ter-nôz, pemp kan̄t korsennad-ven̄t trô-war-drô.\n18. Hag hén̄ a ven̄taz tû ar c’hrésteiz, pemp kan̄t korsennad-ven̄t trô-war-drô.\n19. Hag hen̄ a ven̄taz tû ar c’hûs-héol, pemp kan̄t korsennad-ven̄t trô-war-drô.\n20. Hag hén̄ a ven̄tas ar voger a bép tû, hervez ar béder avel trô-war-drô, pemp kan̄t korsennad a héd, ha pemp kan̄t korsennad a léd, étré ar san̄tuar ha léac’h ar bobl.\nMen̄t ann aoter.\n1. Hag hén̄ a gasaz ac’hanoun étrézég ann ôr a zellé oud ar sâv-héol.\n2. Ha chétu gloar Doué Israel a zeûaz diwar-zû ar sâv-héol ; hag hé mouéz a oa ével trouz kalz doureier ; hag ann douar a luc’hé gan̄d hé veûrded.\n3. Hag ar wélédigez-sé a oa hen̄vel oud ann hini am bôé, pa zeûaz évit kolla ar géar : enn hévélep doaré en em ziskouézaz, ével ma em bôa hé wélet é-tal ster C’hobar : ha mé a gouézaz war va dremm.\n4. Ha meûrdez ann Aotrou a iéaz enn templ dré ann ôr a zellé oud ar sâv-héol.\n5. Hag ar spéred a zavaz ac’hanoun, hag am c’hasaz d’al leûren a ziabarz ; ha chétu é oa leûn ann tî gan̄t gloar ann Aotrou.\n6. Hag é kleviz anézhan̄ ô komza ouz-in eûz ann tî ; hag ann dén a oa enn hé zâ em c’hichen,\n7. A lavaraz d’in : Mâb dén, aman̄ éma léac’h va zrôn, ha léac’h roudou va zreid, é péléac’h é chouminn é-kreiz bugalé Israel da-vikenn ; ha tî Israel na zaotrô mui va hanô san̄tel, nag hî nag hô rouéed, gan̄t hô gadélésiou, gan̄t bésiou hô rouéed, ha gan̄d al lec’hiou uc’hel.\n8. Hî hô deûz gréat hô dôr out va dôr, hag hô fostou out va fostou : eûr vôger a oa étré mé hag hî ; hag hî hô deûz saotret va hanô san̄tel gan̄d ann argarzidigésiou hô deûz gréat ; râk-sé em eûz hô bévézet em buanégez.\n9. Pellaen̄t éta bréman̄ hô gadélez, ha bésiou hô rouéed, ha mé a choumo bépréd enn hô c’hreiz.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/202&oldid=163656 »\nKemmoù diwezhañ degaset d'ar bajenn-mañ d'an 14 Eos 2020, da 17:17.


Buhez ar Zent. pages 903, 904, 905. Encyclopédie Marikavel.\npages 903, 904, 905\nTregontvet devez a viz Kerdu\nAn Den eürus Sebastian Valfre\nBeleg eus a Urz sant Philip Neri (1629-1710)\nSebastian Valfre a oa ganet en Verduno, er Piemont, an 9 a viz meurz 1629. E dud a oa labourerien douar, a c'honeze o bara diouz c'houezen o zâl. Sevel a rejont o mab en doujanz Doue. Abred e tiskouezas eur garante vras evit ar beorien. Kerkent ha ma kleve eur paour e-tal an nor o lavaret e bater, e rede da gaout e vamm hag e lavare d'ezi : «Mamm, aze zo eur paour o c'houlenn an aluzen; digaset d'in eun dra bennak, buhan, da gas d'ezan !»\nA-wechou ar vamm a lavare d'ezan ne roje netra; ha neuze ar bugel a 'n em lake da ouelan.\nMat ouz an nesan, Sebastian a oa kalet outan e-unan. N'en devoa c'hoaz nemet dek vla hag e tremene ar c'hoaraïz pen-da-ben o vevan diwar bara ha dour.\nDoue ne zaleas ket da c'hervel anezan da vont da labourat d'e winien. Raktal ar c'hrouadur a zisklerias d'e dud oa e vrasan c'hoant mont da veleg. Mes ar re-man n'o devoa ket a beadra d'e skola. Koulskoude, o welet daerou e vab, tad Sebastian a gasas anezan da Vra, da gommans e studi. Ar bugel a stagas da vat gant al labour. Kommunian a rê alïes; tec'hel a rê diouz ar gwall-gompagnunezou; leun oa a zentidigez hag a zoujanz evit e vistri; mignon oa d'ar beorien, ha rannan a rê gante ar pep brasan eus ar pez a veze digaset d'ezan eus ar gêr evit bevan.\nGoude bezan grêt studiou kaer, e oe grêt abostoler en Turin, da viz kerdu 1650. Kerkent e c'houlennas bezan digemeret er gêr-ze en Kompagnunez sant Philip Neri, hag e teuas da vezan sklerijen ha gloar an Urz-ze. Beleget a oe an 22 a viz c'houevrer l662. En em roët oa da Zoue, korf hag ene, ha labourat a reas, hep paouez, war zilvidigez an eneou. En em drei a reas, dreist-oll, warzu an dud reuzeudik. War-dro an hospitaliou hag ar prizoniou e kare bezan. E blijadur oa prezek d'an dud dibreder, klaskerien labour ha klaskerien bara, a oa bras an niver aneze en Turin. Ober a reas eur vad vras evelse. Ar vrud eus e zantelez a oa et ken pell ma oe dibabet, er bla 1676, evit bezan kovezour ar roue yaouank Viktor-Amede, ha ma oe kinniget d'ezan arc'heskopti Turin. Mes ne oe ket jalet tamm 'bet da bignal er garg-ze.\nO vezan ma taremprede kalz an dud vras, e welas ne vije ket kemeret kalz a breder gant silvidigez o zervijerien. Setu ma lakas en e benn o bodan bep sadorn, evit deski d'eze an doare da zerviji ervat an Otrou Doue, en eur zerviji o mistri.\nAr zoudarded, zoken, ne vezent ket ankouaet gantan. Skrivan ' reas eul levr evit deski d'eze an doare da heuilh hent ar furnez, epad ar blaveziou a dremenent dindan an armou. Redek a rê war o lerc'h er c'hazerniou, dreist-oll da vare Pask; deski a rê d'eze o c'hatekiz ha ne guitae ket aneze hep rei da gement hini a deue d'e selaou eun aluzennig bennak.\nEpad e oferen, e teue alïes an daerou en e zaoulagad. Chom a rê nozveziou pen-da-ben dirak ar Zakramant, meulet ra vezo, dreist-oll p'en dije c'hoant da c'honid eur pec'her bras bennak da Zoue.\nGoude Jezuz, an hini a gare ar muian oa e Vamm vinniget, ar Werc'hez Vari. Alïes e veze klevet o lavaret : «O Mari, Mamm santel an Otrou Doue, en em erbedi ouzoc'h a zo en em erbedi ouz an Hini eman etre he daouarn holl densoriou an nenv.»\nDevot oa d'an Ele mat. Pa veze eun dra bennak o stourm outan, en em erbede ouz e êl-mirer, ha bep gweeh en dije digantan ar c'hras a c'houlerme.\nBras oa ive e drugare evit anaon ar purgator. Daoust pegement a labour en dije d'ober bemde, Sebastian Valfre a vevas da goz. Mervel a reas an 30 a viz genver 1710, en e vla ha pevar-ugent. En miz eost 1834, Gregor XVI a lakas e hano war roll an dud eürus.\nBezomp distag diouz madou an douar\nI. - Ar bed dirak daoulagad an dud diboell.\nPerak o deus darn kement a boan o kuitât an douar ? Perak o deus darn kement a c'hoant da astenn o bue ? Perak zo darn ken troet gant an enoriou ? Perak zo darn ha n'emaent nemet o klask an tu d'en em avans ? Perak zo darn ha ne glaskont nemet dastum danve, hag a ve bepred en aon d'o c'holl ?\nAbalamour m'eo an douar doue an dud kez-ze.\nHa n'eo ket ive hoc'h hini-c'houi ?\nII. - Ar bed dirak daoulagad Doue.\nAr bed, eme eur profed, a zo evel eur pik, eur c'hrouanen, eul lommik dour; ar bed n'eo netra dirak daoulagad an Holl-C'halloudek. Ar bed a zo eun draouien a c'hlac'har evit an den; harluet eo ennan, abalamour d'e bec'hed. Ar rouane, gant o enoriou, an dud pinvidik, gant o aour hag o flijadur, n'int netra dirak Doue.\nEun den hag a anave e zienez a zo muioc'h a istim evitan en nenv eget ne zo evit eun all hag a c'honezfe eur rouantelez.\nDaoust ha dôn eman ar wirione-ze en ho spered ?\nIII. - Ar bed dirak daoulagad ar zent.\nEvite ne oa nemet fank; gwap a rênt eus e enoriou hag eus e binvidigeziou; gwelet a rênt ne oa an treo-ze nemet treo hag a voenv, treo hag a dremen, treo ha n'int netra en kichen gened an Otrou Doue ha tensoriou ar baradoz.\nAn den eürus Sebastian Valfre a glaske ene e nesan ha nan e arc'hant. Pa oe hanvet da arc'heskob en Turin, e ouelas, e krenas hag e reas pep tra evit pellât dioutan ar garg hag an enor-ze. An dra-ze a ziskouez e oa distag diouz treo an douar.\nEur pennad er baradoz a dalv muioc'h eget ar bed holl.


Buhez ar Zent. pages 166, 167, 168. Encyclopédie Marikavel.\npages 166, 167, 168\nEil devez a viz Meurz\nJaoua a oa ginidik eus an Iverzon (1). Ober a reas e studi gant sant Pol, en Breiz-Veur, ha diskenn a reas gantan en Breiz-Izel. Douaran rejont en bro Talmeze. Bezan e oa gante beleien ha menec'h. Er vro-ze, e oa neuze eur c'hoat bras; sant Pol hag e ziskibien a zavas ennan pep-hini e beniti.\nJaoua an evoa savet e hini e-tal eur feuteun, dour-sklêr ar garreg o redek anezi. Gwasan oa, an eienen-ze he devoa eur perc'hen-all, eur c'hôle goue, hanvet amboubal er skridou koz, hag al loen-ze ne oa ket jalet da rannan gant den e beadra. Peniti Jaoua a lakas anezan da benn-foli. Epad ma oa et ar manac'h da bedi gant e vreudeur, hen, gant e gerniel, a ziskaras mogeriou mouded e amezeg, hag a zismantras e doen brankou. Ar manac'h, en dizro, a adsavas e di; an amboubal, kounnaret gwasoc'h gwaz, hen diskaras eun eil gwech.\nDaou Vreton 'oant o daou, pennou kalet eta; hini ebet aneze ne c'houlenne plegan.\n- Ro d'in da lochen, eme heman, ha kemer ma hini.\nDiouz an abarde, an amboubal, pa welas an den santel war bennou e zaoulin dirak al lochen, a c'hourvezas mezek e-harz e dreid. Pol a reas sin ar groaz warnan : tec'hel a reas en dônder ar c'hoat, hag abaoue, ne oe gwelet doare ebet d'ezan ken.\nGoude bezan tremenet eur pennad er vro-ze, a hanver abaoue Lambol-Witalmeze, Jaoua, da heul e vestr hag e genvreudeur, a dreuzas an Aber-Benniget hag an Aber-Wrac'h hag a zigouezas en Kastel.\nEno, sant Pol a oe grêt eskob Leon, ha Jaoua a roas an dorn d'ezan da astenn dre ar vro rouantelez Jezuz-Krist. Hanvet e oe da abad en manati Ak, ha goude-ze, en manati Baz.\nEvel m'oa bet mat ha karantezus evel Jezuz-Krist, etouez an dud m'oa bet o kelenn, e oe habask hag izel a galon etouez ar venec'h, e vreudeur, an evoa da ren.\nSant Pol, deut da vezan dinerz, a c'hoantaas rei an dilez eus e garg, hag a zibabas Jaoua da bignal en e gador. Mes a vec'h ma oa bla abaoue ma oa azezet warni, ma nijas da gemer e ziskuiz en baradoz an Otrou Doue, o lezel, en kreiz ar c'hanv hag ar gouelvan, sant Pol a gare anezan evel e vab, hag ar bobl m'oa bet evitan, abaoue e yaouankiz, eur skouer da welet hag eun dudi da glevet.\nKorf sant Jaoua a oe sebeliet en Plouvian, ha divezatoc'h, e oe savet eur chapel war e ve.\n(1) En galleg. Irlande, Hybernie, pe Erin.\nMar kollomp, ni, kristenien, gant enebourien Jezuz-Krist, n'eo ket abalamour m'hon defe nebeutoc'h a nerz, nebeutoc'h a spered ha nebeutoc'h a zanve evite, mes, m'oar vat, abalamour m'hon deus nebeutoc'h a benn.\nMa ne wellaer ket an amzer o youc'hal warnezan, e fallaer an dud o kounnari oute; poan e ve gant an amzer, poan e ve gant an dud, mes red eo kaout poan en eun doare pe zoare. Etouez ar muian drein eman ar braoan roz.\nAn den n'an eus bet poan ebet en e vue, n'eo den ebet; seul-vui e ver bet kizetlet gant kizel ar boan ha seul-vui den e ver.\nII. — Tud a zo hag a oar gouzanv, mes betek re eo e c'houzan-vont, rak a-wechou, stourm a zo ken red ha gouzanv; stourm hep digare a zo bezan trabaser; chomp hep stourm, pa ve digare, a zo bezan didalve ha lez-ober.\nTud a zo, ne reont van ouz netra; ha goude ma welfent trei ar bed holl war an tu gin, ne lavarfent ger.\nSi a gavont, avat, en kement hini a stourm ouz an droug; ar re-man ' zo tud a vrezel, war o lavaront ; i, avat, diouz o c'hlevet, a zo tud didrous.\nEn gwirione, didrous int, rak kousket int en mailhuren o lezirefez. An dud-ze n'int ket tud a benn, stroberien n'int ken ; an dud a benn a gar hag a oar stourm, pa ve red.\nDarn a zo hag a gred eo dleet d'eze kaout ar viktor d'ar c'hentan tol skoa ha d'ar c'hentan tol teod a zistagont, hag a zo souezet, zoken, o welet an nebeut a chenchamant a zo deut war o lerc'h.\nHa Kalvet a hiniennou.\nAn droug a ve grêt en berr-amzer; ar vad a deu divalo; hag an dud a oar gouzanv stourm ha gortoz, ar re-ze, hepken, hen digas. Red eo sevel goude al lamm kentan, goude an eil, goude an trede; sevel hirie, varc'hoaz ha bepred. An dud a benn eo a gas an treo endro, war an douar-man; an dud berboellik a ra niver, ha netra ken :


Job an Irien - Wikipedia\nBro ar geodedouriezh\n15 Her 1937\nbeleg katolik, troer\nJob an Irien zo ur beleg leonat, kantikour ha skrivagner brezhonek.\n1 Bugaleaj ha yaouankiz\nBugaleaj ha yaouankiz[kemmañ | kemmañ ar vammenn]\nGanet eo Job an Irien e Bodiliz d'ar 15 a viz Here 1937 en un endro breizhad. Darempredet en deus skouted Bleimor en e yaouankiz. Deuet eo da vezañ beleg an 29 a viz Mezheven 1962.\nSkrivañ ra e-barzh Ya !, "Le Progrès de Cornouaille", "Le Courrier du Léon". Embann a ra kronikennoù bep sizhun. Betek 1982 en doa skrivet kalz er Bleun Brug, aet da get. Klevout a reoc'h anezhañ er skingomz "RCF Rivages" ivez, evit pedennoù ha pennadoù komz. Aozañ a ra pirc'hirinadennoù gant brezhonegerien yaouank. Oberiant-kenañ eo war dachenn ar sonerezh ivez : torkadoù kantikoù ha kantadoù e-leizh en deus embannet en e oberennoù evit an holl (Ar Marh-dall, War warh ar mor), hag evit ar vugale (Klask a ran, Dremm an Aotrou...). Testennoù sakr e brezhoneg pe lakaet e brezhoneg a vez embannet kalz gantañ ivez (gwelet ti-embann Minihi Levenez). Prezidant ar gevredigezh Minihi Levenez eo. Reiñ a ra Job an Irien kentelioù katekiz e skolajoù Diwan Penn-ar-Bed hag e lise Diwan.\nOber a ra gant ar skritur anvet skolveurieg.\nEus 1962 betek 1982 e kemer perzh a dost e buhez ar Bleun-Brug oc’h embann ingal e Kaierou ar Bleun Brug, kanaouennoù (dastumad eun deiz gant Michel Scouarnec ha kanaouennoù evit ar vugale Deus ganin), kantikoù (kantikoù nevez e brezhoneg Hag e paro an heol gant Michel Scouarnec ha René Abjean) ha kanadegoù (Ar Marh Dall, War varh d’ar mor gant René Abjean ha lazoù-kanañ Penn ar Bed).\nDre youl an Eskop Barbu e voe krouet e 1984 ar greizenn Minihi-Levenez, lec’h emgav evit ar vrezhonegerien. Job an Irien, e karg eus al lec’h-mañ, a gendalc’h da skrivañ o reiñ un ton muioc’h relijiel d’e oberenn : "Kantikoù evit ar vugale", "Klask a ran" ha "Dremm an Aotrou", kanadeg "Kan evid ar peoh", ha da c’houde, "War henchou ar bed" gant Christian Desbordes hag adarre lazoù-kanañ Penn-ar-Bed. E 2000 e krou "Kalon ar Bed" gant Christian Desbordes ha René Abjean en iliz-veur Kemper hag e kendalc’h war un dro da skrivañ kantikoù.\nDiouzh un tu all, adalek 1990, e ro lañs d’un ti-embann divyezhek (nemet evit al levrioù relijiel hag a zo e brezhoneg penn-da-benn) gant kenlabour Bernard Tanguy, Yves-Pascal Castel, Fañch Morvannou, Pierre Tanguy, Jean-Pierre Boulic... Lakaat a ra ar gelaouenn Minihi-Levenez da zont er-maez en un doare reoliek hag e skriv ingal er gazetenn sizhuniek Le Courrier du Léon – Le Progrès de Cornouaille ha nevesoc’h er gazetenn Ya!. Kement-se hep derc’hel kont eus an aozañ pic’hirinajoù er broioù kelt hag aluzoneri skolajoù ha lise Diwan e Penn-ar-Bed.\nE 2007 e voe roet Kolier an Erminig dezhañ en abeg d'e labour evit ar brezhoneg.\nUr bajenn war Job an Irien (lec'hienn Minihi Levenez)\nJob an Irien, homme de foi et de culture\nAdtapet diwar « https://br.wikipedia.org/w/index.php?title=Job_an_Irien&oldid=1946968 »


Pajenn:Le Clerc - Ma beaj Londrez, 1910.djvu/94 - Wikimammenn\nPajenn:Le Clerc - Ma beaj Londrez, 1910.djvu/94\nmes de ar gurunidigez e ve goloet gant eur steuen aour, ha digaset e-kreiz ar c’heur. Dindani en em gav eur men, hanvet men Skone, hag a lerer a oa dindan penn sant Koulm (Kolomba), en manati bras Iona, pa oa en pred ar maro. Edouard Ian hen digasas da Londrez hag hen lakas er gador-man, c’hoant gantan da ziskoe evel-se e oa Bro-Skos dindan dorn rouane Bro-Zôz.\nNag he deus chanjet aboe an amzer-ze ! En he diabarz, nan eus, koulz laret, evit he c’hempen, nemet mein be e leiz (ouspenn daou c’hant), harpet tro-zro ouz ar mogerio, ha disneu meurbet ar peurvuian anê. Ar c’heur bras hag an ôter a zo noaz\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/94&oldid=150101 »\nKemmoù diwezhañ degaset d'ar bajenn-mañ d'an 6 Meu 2019, da 10:42.


Buhez ar Zent. pages 520, 521. Encyclopédie Marikavel.\npages 520, 521\nKentan devez warn-ugent a viz Gouere\nEskob, VIIt kantved\nTenenan a oe ganet en Breiz-Veur, a dud a renk uhel ; danve eleiz en devoa, spered ha gened.\nAzveulet oa gant ar hed holl,\nEn danjer, siouaz, d'en em goll,\nAbalamour da ze, e tec'has yaouank eus bro gunv e gavel, hag e teuas en Breiz-Izel.\nTreuzi reas mulgul Brest, (1) ha diskenn a reas stêr an Elorn, betek m'en em gavas en kreiz koad Beuzit. Bno e savas e vanati, hag e vevas eur pennad didrous awalc'h.\nMes Leoniz a deuas abred da gaout penn an hent da vont davetan, hag a ziredas niverus da c'houlenn e aliou hag e bedennou.\nAr zant a reas ar muian vad a c'hallas d'o c'horfou ha d'o eneou ; prezek a reas d'eze komzou Doue ; sevel a reas evite diou iliz, hini ar Forest, ha pelloc'h, er c'hoad don, hini Plabenneg.\nEn kreiz etreze o-diou, e savas eur c'hastel-krenv, evit digemer an dud paour, ma rankjent tec'hel arôk al laeron-vor a ziskenne gant an aberiou d'ober ar skrab en douar bras.\nEno e savas eur chapel, gant eul lez da varn ha da gelen, ha setu perak e oe hanvet Lez-Kelen.\nPa varvas eskob Kastel-Pôl, pobl ha beleien Leon, holl a-unan, a lakas Tenenan en penn o eskopti. En e amzer eo e c'hoarvezas ar burzud-man, a zo deut hano anezan betek ennomp, dre lavariou hon tud koz.\nEur beleg eus a Blabenneg a oa eun devez o vont da gas an Otrou Doue da unan klanv ; an hentchou en devoa da dreuzi a oa eus ar re fallan ; digouezout a reas gantan koll an hosti santel en eur wenojen, ha kaer en devoe he c'hlask, daou zevez dioustu, n'hallas ket dont a benn da gouezan warnezi.\nBras e oe e anken, hag ec'h eas da Gastel-Pôl da anzao ouz sant Tenenan e zievezted ha da c'houlenn ar pardon anezi. An eskob mat, glac'haret o klevet hano eus an darvoud-ze, a 'n em dôlas d'an daoulin hag a c'houlennas ouz Doue rei da anaout d'ezan petra oa deut da vezan an hosti santel. Selaouet a oe e beden.\nEpad ma oa en ofis, en e iliz-veur, e oe gwelet o tiskenn er c'heur eur goulmig wenn, skedus evelan heol, en he beg eur skour dero glas hag, ouz ar skour, eun tol gwenan. Hen lakat a reas goustadik war eur skabel. Kerkent, ar gwenan a oa outan a nijas kuit, o lezel a-wel d'an holl eur glozen goar, alaouret ha flouret a-zoare : en he c'hreiz e oa an hosti wenn ; an eskob santel he c'hemeras gant doujanz, a lakas anezi en tabernakl, hag a drugarekaas Doue eus ar burzud dispar-ze grêt en kenver e zakramant meulet ra vezo.\nSant Tenen'an a varvas war-dro hanter ar VIIet kantved. An Otrou a wiskas d'ezan saë ar c'hloar hag a gurunas anezan war dreujou ar baradoz.\nO c'houi hag a zo breman en harz Oter an Otrou Doue ha dirak Mestr ar vue, oc'h adori gant an Ele, an Drinded Santel, dalc'het sonj ac'hanomp holl, ha goulennet evidomp ar pardon eus hon fec'hejou.\n(1) Mulgul Brest : le goulet do Brest.


Pajenn:Bonnaire - Mestr Pierrès, pe den guiziec ar bourg.djvu/36 - Wikimammenn\nPajenn:Bonnaire - Mestr Pierrès, pe den guiziec ar bourg.djvu/36\nem goller. Un avantach bras e ve caout tud afêçon pere, en eur bourmen, a ra laqat ar bis var ar poent necesser : ur paysant ignorant oun ; mes santout a ràn talvoudeguez ar gomzou simpl ha güirion. E feat a boeziou ha muzuriou, e tisqfec’h eta din facilamant ar pez a dleàn da ober evit assuri execution ar reglamanchou pere, deus an eil penn d’eguile deus ar Franç, a rentfe ar c’hommerç qen êzet ?\n— Ressourç dister ha sicour dic’halloudus. Ar c’henta aluzen eo ar justiç a brotech ar fêpl enep ar c’hrén ; ar volonte vad ne deo nemet ur satisfaction diouzomp hon-unan, ur seurt plijadur vad ; ar brotection leal eo ar guenta carante ; ar pez a hend all a dleit ober, a zo merqet dre un ordrenanç. \nAdtapet diwar « https://br.wikisource.org/w/index.php?title=Pajenn:Bonnaire_-_Mestr_Pierrès,_pe_den_guiziec_ar_bourg.djvu/36&oldid=113956 »\nKemmoù diwezhañ degaset d'ar bajenn-mañ d'an 22 Gen 2018, da 12:41.


Red Cardell, kannaded sonerezh Breizh betek Harlem - Culture Breizh\nUr bloavezh gwall binvidik eo hini e 20 vloaz evit strollad sonerien Red Cardell : e miz Ebrel e oa bet embannet Falling in Love, ur bladenn bet sonvesket e New York gant un teknikour hag a gustum labourat gant arzourien vrudetañ ar bed. En hañv-mañ e oa bet kinniget ar grouidigezh Fest Rock gant Bagad Kemper e Gouelioù Kerne. Ul levr zo bet lakaet er gouloù gant Palantines ivez, hag a gont en un doare dibar buhez hir ar strollad rock.\nE 1990 e oa bet savet Penfleps, ur meskaj sonerien hengounel, bal ha punk ! E 1992 e oa bet rannet etre daou strollad : diouzh un tu Farid Aïd Siameur ha Jacques Moreau o sevel Tayfa, ha diouzh an tu all Jean-Pierre Riou, Jean-Michel Moal ha Ian Proerer. Krouet e oa Red Cardell diwar ar c’han, ar gitar, an akordeoñs hag an taboulinoù. Plijet eo Jean-Pierre Riou o klevet e vez gwelet Red Cardell evel ul lodenn eus dremmoù sonerezh Breizh : « Laouen bras omp rak an dra-se a ziskouez e kompren an dud hon doare seniñ, war un dro war dachenn sonerezh Breizh hag hini ar bed. Kannaded omp pa vezomp o seniñ en estrenvro. »\nNevez zo en deus Jean-Michel Moal divizet ober un ehan : degemeret eo bet neuze harmonika Mathieu Péquériau e plas an akordeoñs. Abaoe un toullad bloavezhioù e oa deuet Manu Masko e-barzh ar jeu, ouzh an taboulinoù, pa oa aet Ian gant un hent all. « En un Ti ar Yaouankiz e Niort ec’h aozen sonadegoù : e mod-se em eus gwelet sonerien Red Cardell meur a wech hag e oan bet sabatuet gant o startijenn dreistordinal » emezañ. Evel m’eo c’hoarvezet alies-kenañ war hent Red Cardell e oa aet buan-tre an traoù : « Evit kemer plas Ian e oan bet rakdibabet asambles gant tri pe bevar soner binvioù tos all. An abadennselaou a oa bet aozet e Kemper en ur salig daouzek metrad karrez. Chomet on abaoe » eme Vanu Masko. « Pa oa bet degemeret Manu ne oa ket bet ezhomm ouzhpenn dek munutenn o seniñ asambles war al leurenn evit kompren e oa bet graet an tremen mattre » eme Jean-Pierre Riou.\nSPERED RED CARDELL : HINI SONERIEN AR VRO\nKoulskoude, biskoazh n’eus bet troc’h ebet e sonerezh ar strollad rak ar spered eo a liamm ar sonerien-mañ, kalz muioc’h evit na ra o binvioù. Pinvidikaet en deus sonerezh Manu Masko panerad ar strollad da skouer, gant a bep seurt degasadennoù, evel ar plinn-rock, sonerezh ar reter pe c’hoazh arlivioù funk. Daoust da se « e vez anavezet hon doare da seniñ ur gavotenn da skouer peogwir omp deuet a-benn dalc’hmat da zoujañ ouzh diazezoù ar strollad : hor son eo a vez anavezet muioc’h evit hor sonerezh » eme Jean-Pierre Riou. Plijet eo hemañ o tisplegañ e labour evel ur soner hengounel : « Tost-kenañ on ouzh sonerezh Breizh, bev mat a-drugarez d’an niver dreistordinal a sonerien amatour. Rock ha sonerezh Breizh a ya mat asambles rak pa vez lañset un ton kan-ha-diskan evit krouiñ un osmoz gant an dañserien, e c’hoarvez da live ar groove ha n’eo ket ar startijenn hepken. Posupl eo da vedoù sonerezh ken disheñvel, evel gant ar beat-box, kejañ en ur vevañ hor sonerezh dre santout ar pezh a c’hoarvez rak groove a vez er festoù-noz. »\nREIÑ MOUEZH D’AN HENGOUN DRE AR ROCK\n« Kement tra hon eus gellet seniñ hon eus graet. Sonerezh gall peogwir e tegas ul levezon n’heller ket tremen hebiou pa vez ar chañs da gompren gerioù Léo Ferré, Rimbaud, Brel pe Verlaine. Sonerezh Breizh peogwir e vevomp er vro : mantrus e vefe chom hep tennañ gounid eus ar pezh hon eus bet tro da glevet. Ur fazi e vefe zoken ! Hogen en « lavaret » a reomp dre ar rock abalamour d’e nerzh. A-benn ar fin eo ar rock sonerezh blues hag a zo emdroet. Falling in love zo bet sonvesket e Harlem, e-lec’h m’eo bet kendeuzet ar blues abaoe bloavezhioù. Se an hini eo ar rock e gwirionez : treiñ ar sonerezh hengounel, evel hini Breizh, en holl zoareoù a blij deomp » emezo.\nBETEK HARLEM, E STUDIO AR BLACK EYED PEAS\nSouezhus eo disoc’h ar bladenn dre m’eo bet mesket ar son gant Ariel Borujow, er Stadium Red Studios, er 125vet straed. Goude Puff Daddy pe Black Eyed Peas e oa bet paotr ar son o labourat war sonveskañ tonioù Red Cardell, gant Bagad Kemper evit c’hwec’h anezho. « Abaoe meur a bladenn e oamp chalet gant ar son. Ur strollad diazezet war ar c’hellusk omp ha ral a wech eo bet lakaet war glev en hor pladennoù. Aet e oa Manu war-zu unan eus gwellañ paotred ar son er bed eta. Ha kavet gantañ ar pezh a felle deomp : un doare dibar da lakaat nerzh hor c’hellusk en a-raok asambles gant ar mouezhioù. Ur gwir skiant-prenet war an dachennmañ a zo gantañ rak ar sonerezh hip-hop a laka da vat ar mouezhioù en a-raok hag Ariel a labour gant arzourien eus metoù disheñvel-mik. Daoust m’eo bet o labourat evit pladennoù gwerzhet a vilionoù e tibab e raktresoù gant e zivskouarn : ma plij ar son dezhañ e kemero perzh ! » eme Jean- Pierre Riou. Ken plijet eo bet Ariel Borujow m’en deus gouestlet dek devezh da bladenn Red Cardell e-lec’h pemp en ur lezel raktresoù all a-gostez : « Gant Mandolino en deus klevet evit ar wech kentañ ar vombard ha binvioù all ar bagadoù. Ur blijadur divent en deus bet o labourat war an tonioù-se. Abaoe ec’h embann eo fier-ruz bezañ kemeret perzh en ur seurt labour : bepred e vez ar bladenn gantañ da lakaat an neb a gav war e hent da selaou ! » emezo.\n20 VLOAZ PAKET EN UL LEVR-PLADENN\n« Ne ouiemp ket penaos lidañ hon ugent vloaz. Ne felle ket deomp ober evel hon pemzek vloaz a oa padet tri bloaz gant Banquet de cristal. Henri Belbéoch, embanner Palantines, zo mignon deomp abaoe ugent vloaz. Asambles hon eus soñjet en ul levr. Koulskoude, ne felle ket deomp sevel ur vuhezskrid klasel. Rankout a rae kontañ hon istor gant pluenn ar re a anavez ac’hanomp, a c’hell kontañ spered ar strollad, displegañ ar santimantoù a zegas hon sonadegoù hag hon pladennoù » eme Jean-Pierre Riou. « Neuze hon eus kavet brav goulenn gant hon mignoned, hon selaouerien feal, tud eus bed ar son, kazetennerien, pennoù tavarnioù, ha re all c’hoazh, skrivañ bep a destennig diwar hon penn » eme Vanu Masko. An disoc’h : 125 pajenn sinet gant Farid ar C’habil, Oleg a Ukrena, pe c’hoazh ar Skosad Jimmie O’Neil, kaner ar Silencers, a gont karantez ar sonadegoù en tavarnioù, an troioù-kaer war an hentoù etre leurennoùigoù ha gouelioù bras, danevelloùigoù liesdoare met ivez personelezhioù tud brokus ha digor.\nRAKTRESOÙ ALL GANT KELTIA\nUr bladenn live, enrollet e-pad ur sonadeg er Boule Noire e Pariz, a vo embannet e nevezhañv 2013. Daoust da zigresk hollek ar werzh pladennoù e chom feal selaouerien Red Cardell : « Ar chañs hon eus da gaout selaouerien hag a blije dezho kaout ar bladenn evit ar bochetenn hag e levrig ivez. War an dachenn-mañ omp solut ivez a-drugarez d’an ti-produiñ Keltia Musique. Pa labouromp gant Alain Le Meur e vez plaen an traoù rak a-du e vezomp buan a-drugarez d’ur sell boutin ha d’un darempred a genfiziañs. Dre ma vez dasparzhet mat ar pladennoù e troomp kalz da heul gant 45 pe 50 sonadeg peurvuiañ. Ar pezh a sikour ivez da ziorren dalc’hmat raktresoù nevez, ar pladennoù nevez en o zouez » eme Jean-Pierre Riou. « Amañ e vez gwerzhet pladennoù c’hoazh. E-lec’h all n’eus ket ken ! E New-York hon eus klevet : « Chañs ho peus da zont a-benn c’hoazh da gavout pladennoù » eme Vanu Masko.\nTONKADUR EBET EVIT PLANEDENN RED CARDELL\nN’eus netra sonnet gant Red Cardell neuze : « Perak ket, a-benn un nebeud bloavezhioù, mont war-zu ur c’henstroll. Dre ma tremen an amzer eo uhelekoc’huhelekañ hor raktresoù. Ne vez ket bepred diaes an traoù : evit New York hon eus kaset ur postel ha d’an noz hor boa bet ar respont ! » eme Jean-Pierre Riou.\n← Glenmor : Barde, chanteur, écrivain et poète breton…\nApprendre le breton… en 6 mois c’est possible ! →


Paul Molac, kannad ar Morbihan e anv ar Republik-war-raok © Maxppp - Aurelien Morissard\nDiffusion du mardi 19 juin 2018 Durée : 11min\n"N'eo ket" gwall domm Emmanuel Macron ouzh hor yezhoù\nDont a raio Emmanuel Macron e Breizh Izel adalek dimerc'her ha betek diriaou. E miz Genver 2017 e oa deuet dija Emmanuel Macron e Kemper evit luskañ un emvod publik pa oa c'hoazh danvez-Prezidant. D'ar poent-se e oa bet lavaret gantañ e oa ret "sikour hag harpañ" o kelenn. Met war ar seblant eo bet "disoñjet" komzioù 2017 eme Paul Molac, kannad ar Republik war Raok, ha prezidant bodad labour war yezhoù ha sevennadurioù ar vro er breujoù.\nAbred diouzh mintin e krog dervezhioù Goulven Elegoet. "Mont a ran da gousket da 11e, diouzh noz, er sal sport tal-kichen al lenn. Dihuniñ a ran da 4e30, debriñ a ran un tammig ha kregiñ a ran da redek", a zispleg paotr Porsal. Redek a ra evit dastum arc'hant evit ar gevredigezh Halte au cancer, a sikour "bugale klañv ospital Morvan, e Brest. Bugale bihan em eus ha maleurus e vefen ma vefent klañv", a gendalc'h Goulven Elegoet.\nPennad hir da lenn | "Ret e vo din ober 374 tro, da lavaret eo 2.000 kilometrad"\nAr film "Les pionniers de Trémargat" a vo skignet fenoz en tele\nDedennet eo ar mediaoù gant Tremargad. Kalz a bennadoù a zo bet skrivet war mont en-dro ar gumun. Emberr en abadenn "Infrarouge" war France 2 e vo skignet an teulfilm "Les pionniers de Trémargat" da 23e25. Kontañ a ra penaos e oa erruet peizanted nevez daou-ugent vloaz zo ha penaos e treuzskasont, an deiz-ha-hiriv, o ziegezh d'ar re yaouank. Filmet eo bet da skouer Dorig ar C'hras, ur paotr yaouank hag a zo e-penn an tiegezh pedagogel.\nKib velldroad ar bed hag ar vachelouriezh\nN'eo ket aes prientiñ mat ar vachelouriezh pa z'eus deus krogadoù melldroad brav da welet. Un neubeut liseidi deus Diwan, sot gant ar velldroad, a gav diaes chom aketus !\nLes informations en langue bretonne Tudi Crequer 08min\nDiffusion le vendredi 19 octobre 2018 de 19:00 à 19:10\nLes informations en langue bretonne Tudi Crequer 07min\nDiffusion le jeudi 18 octobre 2018 de 19:00 à 19:10


David Michael Navarro, ganet d'ar 7 a viz Even 1967, zo ur gitarour amerikan a son er strollad alternative rock Jane's Addiction hag ar strollad Camp Freddy. Sonet en deus ivez gant ar Red Hot Chili Peppers ha The Panic Channel.\n3 Dafar sonerezh\nDerou[kemmañ | kemmañ ar vammenn]\nGanet eo Navarro e Santa Monica (Kalifornia), e dud o vezañ James Raul Navarro ha Constance Colleen Hopkins. Orinoù meksikan zo gantañ dre e dad. E vamm Constance a oa kentelvez en abadenn skinwel Let's Make a Deal. Navarro oa an hini nemetañ en e familh na gomze ket Spagnoleg, en abeg ma torrdimezas e dud pa oa 7 bloaz hag e tremene lodenn vrasañ e amzer gant e vamm. Mont a reas war e studioù e Notre Dame High School e Sherman Oaks, CA. Mont a reas da heul en University High School e Los Angeles, CA.\nDrouglazhet e voe e vamm Connie Navarro gant e vignon eizh bloaz war-lerc'h an torrdimeziñ. Harzhet e voe al lazher e 1991. Da heul marv e vamm, e tistroas gant e dad.\nKargvezh[kemmañ | kemmañ ar vammenn]\nKregiñ a reas Dave Navarro da seniñ gitar da 7 vloaz goude bezañ klevet ur ganaouenn gant Jimi Hendrix. Sevel a reas e strollad kentañ, anvet South Dakota Railroad en eil derez. El lise, e savas ar strollad Dizaztre gant Stephen Perkins d'an taboulinoù ha Rico Quevedo d'an izgitar ha d'ar c'han.\n1986-1993[kemmañ | kemmañ ar vammenn]\nNavarro a embarzhas ar strollad Jane's Addiction e 1968 gant kefridi ar gitarour lead goude ma ve bet erbedet gant Perkins d'ar c'hanner Perry Farrell. Er strollad e oa kavet e memes mod Eric Avery, mignon kozh gant Navarro, d'an izgitar. Dont a reas ar strollad d'ober berzh ha brudet kenan e metou ar sonerezh alternatif. Tennder etre an dud a gasas neoazh ar strollad d'an disrann e 1991. Krouet e voe ar festival Lollapalooza gant Farrell gant ar mennoz da sevel un droiad diwezhañ evit Jane's Addiction.\nE 1993, e savas Navarro ar strollad Deconstruction gant Avery o kanañ hag o senniñ izgitar ha Michael Murphy d'an taboulinoù. Ur gantenn a zeuas e gouloù e 1994. Rick Rubin oa embarzhet er broduadur ha Gibby Haynes a sennas e-giz ur c'houviad. Ne droiadjont ket en abeg ma oa skuizh Avery goude Jane's Addiction.\n1993-Bremañ[kemmañ | kemmañ ar vammenn]\nE 1993 ez embarzhas Navarro ar Red Hot Chili Peppers. Senniñ a reas hepken war gantenn One Hot Minute. Kuitaat a reas ar strollad en Ebrel 1998 en abeg da zarempredoù fall gant Anthony Kiedis. Adalek an amzer-se e voe embarzhet e meur a raktres, raktresoù skinwel zoken, hag e kemeras perzh e adstummadur Jane 's Addiction. E 2007 e kenlabouras Navarro gant Teravision da seveniñ e film kentañ, Broken, gant Sasha Grey.\nDafar sonerezh[kemmañ | kemmañ ar vammenn]\nGant Jane's Addiction\n2006 Up From the Catacombs - The Best of (Kantenn Best-of)\nGant Red Hot Chili Peppers\nGant Nine Inch Nails\n1995 Further Down The Spiral - gitar war Piggy (Nothing Can Stop Me Now)\nGant Glenn Hughes\nGant The Panic Channel\nGant Guns N' Roses\nGant Gene Simmons\n2004 Firestarter Prodigy adkemeret eus Gene Simmons\nLoad kefridiel E saozneg\nDave Navarro is God Load fan (e saozneg)\nAtersadenn aDave Navarro e Genver 2008 E saozneg\nDave Navarro war maniaTV.com E saozneg\nGitarioù Dave Navarro Luc'hskeudennoù\nGitarioù PRS Gitar sinet Dave Navarro\nAtersadenn digant metal sanaz E saozneg\nAdtapet diwar « https://br.wikipedia.org/w/index.php?title=Dave_Navarro&oldid=1509197 »\nKemmoù diwezhañ degaset d'ar bajenn-mañ d'an 25 Mae 2013, da 20:17.


Júu ʼmɨ́ɨ e cacuo fidiée Hebreos 8\nJesús caꞌuíiñˉ jmidseaˋ dseaˋ féngꞌˊ i̱ laniingˉguɨ quíˉiiꞌ\n1 Jo̱baꞌ fɨ́ɨˉguɨ́ɨ ꞌnʉ́ꞌˋ, dseaˋ rúꞌˋnaaꞌ dseaˋ quiáꞌˉ Dseaˋ Jmáangˉ, e lab e uiing˜ e niingˉguɨ eáangˊ quiáꞌˉ lají̱i̱ꞌ˜ e júuˆ e síiꞌ˜naaꞌ ꞌnʉ́ꞌˋ, e Jesúsbingꞌ lɨ́ɨngˊ i̱ jmidseaˋ dseaˋ féngꞌˊ i̱ laniingˉguɨ quíˉiiꞌ, jo̱guɨ íbˋ cajo̱ i̱ nɨguiing˜ lana fɨˊ ñifɨ́ˉ lɨ́ꞌˆ lɨˊ dséeˊ laco̱ꞌ guiing˜ Fidiéeˇ dseaˋ laniingˉ ꞌgøiñꞌˊ. 2 Jo̱ guiiñ˜ fɨˊ jo̱ e éerˋ ta˜ e lɨ́ɨiñˊ jmidseaˋ dseaˋ féngꞌˊ i̱ laniingˉguɨ, co̱ꞌ fɨˊ jo̱b dseángꞌˉ lɨ˜ lɨ́ɨˊ é̱e̱ˆ jáꞌˉ quiáꞌˉ Fidiéeˇ fɨˊ lɨ˜ cajméerˋ ꞌñiaꞌrˊ jo̱ o̱ꞌ fɨˊ lɨ˜ cajméeˋ dseaˋ jmɨgüíˋ.\n3 Jo̱ jaléngꞌˋ jmidseaˋ laniingˉ sɨꞌneaaiñˇ e nicuǿrˉ lají̱i̱ꞌ˜ feáꞌˉ e catɨ́ɨngˉ Fidiéeˇ jo̱guɨ e nijngáiñꞌˉ jaléngꞌˋ jóꞌˋ e laco̱ꞌ nicuǿiñꞌˉ dseaˋ do; jo̱ lajo̱b lɨ́ɨˊ có̱o̱ꞌ˜ Fíiˋnaaꞌ Dseaˋ Jmáangˉ, co̱ꞌ la guíimˋbaꞌ ꞌnéˉ lɨɨng˜ eeˋ nɨcacuørˊ fɨˊ quiniˇ Fidiéeˇ uíiꞌ˜ dseeˉ quiáꞌˉ jaléngꞌˋ dseaˋ jmɨgüíˋ. 4 Jo̱guɨ faco̱ꞌ írˋ táamˋbɨr fɨˊ jmɨgüíˋ la, jo̱baꞌ jaˋ quɨ́ꞌˉ jmɨɨ˜ jóng e lɨ́ɨiñˊ jmidseaˋ faco̱ꞌ lajo̱, co̱ꞌ fɨˊ jmɨgüíˋ la nɨseemˋ jmidseaˋ i̱ cuǿøngˋ li˜ cuǿˉ feáꞌˉ fɨˊ quiniˇ Fidiéeˇ lɨ́ꞌˆ laco̱ꞌguɨ e ta˜ e caquiʉꞌˊ Fidiéeˇ e cajmeꞌˊ Moi˜ fɨˊ ni˜ jiˋ quiáꞌrˉ. 5 Co̱ꞌ jaléꞌˋ ta˜ e cajméeˋ jaléngꞌˋ i̱ jmidseaˋ do fɨˊ jmɨgüíˋ la, rúmꞌˋjiʉ lɨ́ꞌˆ laco̱ꞌguɨ la lɨ́ɨˊ fɨˊ ñifɨ́ˉ, co̱ꞌ cajméerˋ lajo̱ fɨˊ jmɨgüíˋ la e lɨ́ꞌˆ laco̱ꞌ cuøˊ li˜ e quiáꞌˉ jial dseángꞌˉ lɨ́ɨˊ fɨˊ ñifɨ́ˉ. Jo̱ nɨne˜baaꞌ røøˋ e jaléꞌˋ e la e lɨco̱ꞌ cuøˊ lib˜; dsʉco̱ꞌ ie˜ malɨɨ˜guɨ do, ie˜ lamɨ˜ caquiʉꞌˊ Fidiéeˇ ta˜ quiáꞌˉ Moi˜ e nijméiñꞌˉ co̱o̱ˋ ꞌnʉ́ʉˊ ꞌmɨꞌˊ fɨˊ lɨ˜ jmiféngꞌˊ jaléngꞌˋ dseaˋ Israel Fidiéeˇ, jo̱ ie˜ jo̱ casɨ́ꞌrˉ Moi˜ lala: “Moi˜, quie̱ˋ cuente røøˋ, jo̱ jméeꞌ˜ e ꞌnʉ́ʉˊ jo̱ lɨ́ꞌˆ laco̱ꞌguɨ jí̱i̱ꞌ˜ e nɨcaꞌéeˉe ꞌnʉˋ e fɨˊ yʉ́ꞌˆ móꞌˋ Sinaí do.” 6 Jo̱ dsʉꞌ Jesús i̱ lɨ́ɨngˊ jmidseaˋ dseaˋ féngꞌˊ i̱ laniingˉguɨ quíˉiiꞌ do, íbˋ dseaˋ i̱ nɨcaꞌíngꞌˋ e ta˜ e ꞌgøngꞌˊguɨ eáangˊ laco̱ꞌguɨ e ta˜ quiáꞌˉ jaléngꞌˋ jmidseaˋ i̱ seengˋ fɨˊ jmɨgüíˋ la; co̱ꞌ dseaˋ íbˋ i̱ caneáaˊ fɨˊ e laco̱ꞌ cuǿøngˋ e dseángꞌˉ nilɨseengˋ dseaˋ jmɨgüíˋ cøøngˋ có̱o̱ꞌ˜ Fidiéeˇ lata˜. Jo̱ cajméerˋ lajo̱ laꞌeáangˊ có̱o̱ꞌ˜ e júuˆ e cajmɨrǿˋ Fidiéeˇ cøøngˋguɨ do, co̱ꞌ e jo̱ ꞌgøngꞌˊguɨ laco̱ꞌguɨ e júuˆ tɨguaˇ e cacuøꞌrˊ Moi˜ lamɨ˜ jéengˊguɨ do. Jo̱ e júuˆ e cajmɨrǿrˋ cøøngˋguɨ do lɨ́ɨˊ co̱o̱ˋ júuˆ tɨɨˉ fɨɨˋ e guiʉ́ˉguɨ, co̱ꞌ eáangˊguɨ cuøˊ e ta˜ dsíiˊ dseaˋ.\n7 Jo̱ faco̱ꞌ calɨꞌíingˆ ta˜ dseángꞌˉ laco̱ꞌ sɨꞌíˆ e júuˆ tɨguaˇ laꞌuii˜ e cacuøˊ Fidiéeˇ malɨɨ˜guɨ do, jo̱baꞌ joˋ calɨꞌnéˉguɨ jóng e júuˆ tɨguaˇ e cacuøˊ Fidiéeˇ cøøngˋguɨ do faco̱ꞌ lajo̱. 8 Jo̱ dsʉꞌ mɨ˜ calɨlíꞌˆ Fidiéeˇ e jaˋ jíiꞌ˜ jaléngꞌˋ i̱ dseaˋ quiáꞌrˉ do e júuˆ tɨguaˇ laꞌuii˜ quiáꞌrˉ do, jo̱baꞌ cajmiquímꞌˉ dsíirˊ có̱o̱iñꞌ˜ do, jo̱ lalab cajíñꞌˉ fɨˊ ni˜ jiˋ quiáꞌrˉ:\nLalab fáꞌˋa: Niguiéebˊ jmɨɨ˜ mɨ˜ nicuǿøˆø jaléngꞌˋ dseaˋ Judá có̱o̱ꞌ˜guɨ jaléngꞌˋ dseaˋ Israel caguiaangˉguɨ co̱o̱ˋguɨ júuˆ tɨguaˇ e ꞌmɨ́ɨˉ.\n9 Jo̱ e júuˆ tɨguaˇ e ꞌmɨ́ɨˉ e nicuǿøˆø i̱ dseaˋ íˋ\ne jiébꞌˋ lɨ́ɨˊ laco̱ꞌ e júuˆ tɨguaˇ laꞌuii˜ do e cacuǿøˉø jaléngꞌˋ dseaˋ áangˊ quiáꞌrˉ\nmɨ˜ cacá̱ˋa̱ nifɨˊ quiáꞌrˉ e caꞌuøønˉre fɨˊ ni˜ guóoꞌ˜ uǿˉ quiáꞌˉ dseaˋ Egipto;\njo̱ dsʉco̱ꞌ jaléngꞌˋ i̱ dseaˋ áangˊ quiáꞌrˉ do jaˋ calɨnʉ́ʉꞌr˜ lají̱i̱ꞌ˜ júuˆ tɨguaˇ e cacuǿøˉøre do,\njo̱baꞌ caꞌnáamˉ ꞌñiáꞌˋa quiáꞌrˉ jóng.\n10 Jo̱ e lab e júuˆ tɨguaˇ e ꞌmɨ́ɨˉ e nicuǿøˆø dseaˋ Israel mɨ˜ niguiéeˊ e jmɨɨ˜ jo̱:\nNicuǿøˆø jaléngꞌˋ i̱ dseaˋ íˋ e laco̱ꞌ niꞌɨ́ˉ dsíirˊ røøˋ lají̱i̱ꞌ˜ júuˆ quiʉꞌˊ ta˜ quiéˉe\njo̱guɨ e niꞌíñꞌˋ carˋ ngocángˋ dsíirˊ jaléꞌˋ e júuˆ jo̱ cajo̱.\nJo̱guɨ dseaˋ do nijmiféiñꞌˊ jnea˜,\nco̱ꞌ jí̱i̱ꞌ˜ jneab˜ nilíinˉn Fidiéeˇ quiáꞌrˉ,\njo̱guɨ jí̱i̱ꞌ˜ íbˋ nilíingˉ dseaˋ quiéˉe cajo̱.\n11 Jo̱baꞌ ie˜ jo̱ joˋ ꞌnéˉguɨ faꞌ e nijmeáꞌˉguɨ dseaˋ júuˆ rúiñꞌˋ jial laco̱ꞌ nijmicuíiñˋ jnea˜,\nco̱ꞌ lajɨɨmˋ dseaˋ nilɨcuíiñˋ jnea˜ ie˜ jo̱,\nnañiˊ faꞌ lɨ́ɨiñˊ dseaˋ niingˉ o̱si jaˋ lɨ́ɨiñˊ lajo̱ é.\n12 Jo̱ ie˜ jo̱ niꞌíim˜baa dseeˉ quiáꞌrˉ uii˜ quiáꞌˉ jaléꞌˋ e gaˋ e nɨcajméerˋ,\njo̱ joˋ nijmiguiéngꞌˊguɨ dsiiˉ jaléꞌˋ dseeˉ e nɨcaꞌéerˋ lamɨ˜ jéengˊguɨ.\n13 Jo̱ mɨ˜ féꞌˋ Fidiéeˇ e nicuǿrˉ e júuˆ tɨguaˇ e ꞌmɨ́ɨˉ do, jo̱baꞌ cuøˊ li˜ jóng e nɨcadseábˉ bíˋ quiáꞌˉ e júuˆ tɨguaˇ e laꞌuii˜ do e cacuørˊ lamɨ˜ jéengˊguɨ do; jo̱guɨ jaléꞌˋ e nɨyʉ́ʉꞌ˜ jo̱guɨ e joˋ ta˜ íingˆ, capíꞌˆbaꞌ ꞌnéˉguɨ quiáꞌˉ e tɨˊ lɨ˜ niꞌíingˉ conguiaˊ.


Stumm eus an 7 Her 2013 da 08:26\nBrezhonekaat, reizhañ liammoù diabarzh, kempenn...\nStumm eus an 16 Mae 2013 da 15:53 (kemmañ)\nStumm eus an 7 Her 2013 da 08:26 (kemmañ) (dizober)\n(Brezhonekaat, reizhañ liammoù diabarzh, kempenn...)\nHervez feuremglevfeur-emglev Le Goulet etre ar rouaned gall ha saoz (Fulup-Aogust ha Yann Dizouar) e oa bet kefrisaet Urraca, c'hoar Blanca, da vab ar roue gall Loeiz. Met ar vamm-gozh Alienor (pe Eleanor), goude graet anaoudegezh gant an div briñsez spagnol, a gavas e teree gwelloc'h Blanca ouzh ar garg. En 1200 eta, en [[nevezamzer]], e tegasas Blanca ganti da Vro-C'hall. D'an 22 a viz Mae e voe sinet ar feuremglev, Yann a roe d'he nizez [[Issoudun]] ha [[Gracay]], hag ar re dalc'het gant [[André de Chauvigny]], aotrou [[Châteauroux]], e [[Berry (proviñs)|Berry]], a-berzh ar roue saoz. Eureudet e voe ar briñsed e Port-Mort, war lez dehoù ar stêr [[Seine]], e douaroù Yann, dre ma oa lakaet berz war re Fulup.\nAdtapet diwar « https://br.wikipedia.org/wiki/Dibar:MobileDiff/1529655 »


Buhez ar Sent/1912/Oneziphor - Wikimammenn\nBuhez ar Sent/1912/Oneziphor\n◄ Laurans Justinian Oneziphor Yan ►\nC’houec’hvet devez a viz Gwengolo\nOneziphor a oa ginidik eus a Ephes, hag a oa o chom en Ikonium, pa deuas sant Pôl da brezek ar fe d’ar gêr-ze ; rei a reas digemer d’an abostol en e di, ha goulenn a reas digantan ar vadeziant. Dont a reas goude-ze da vezan unan eus e ziskibien aketusan ha kalonekan, ha divezatoc’h, pac’h eas an abostol bras da Ephes, e kavas tro d’ober kalz vad d’ezan adarre. Kemer a reas skouer war e vertuziou ; labourat a reas war zilvidigez an eneou ; ha darn a lavar e oe sakret eskob.\nKalet evitan e-unan, Oneziphor a ranne e vadou etre ar beorien. Dal ma klevas e oa kouezet e vestr er prizon, en Rom, evit an eil gwech, ec’h eas d’e glask ; ha gant arc’hant e teuas a benn da gaout digor da vont betek ennan ; rei a reas d’ezan kement a c’halle kaout ezom. Sant Pôl, dilezet gant e vignoned-all, hag a dec’he dioutan gant aon da vezan tapet o-unan, a oe laouennaet oll o welet kalon vat Oneziphor. Skrivan reas raktal d’e ziskib Timothe, a oa eskob en Ephes, hag e lavaras d’ezan : « Ra deuio Doue da skuilh e vadelezou war dud Oneziphor, rak alïes en deus ma frealzet, ha ma chadennou n’o deus ket e laket da ruzian. P’eo deut da Rom, en deus ma c’hlasket gant kalz a breder, ken en deus ma c’havet. Ra vezo trugarezus an Otrou outan, da ze ar varn. Te a oar gwelloc’h eget den-all ebet pegement a vad en deus grêt d’in en Ephes ; gra eta ma gourc’hemennou da Briska, da Akuila ha da dud Oneziphor. »\nGoude merzerenti sant Pôl, Oneziphor a zizroas d’an Azi, a c’honezas eleiz a eneou da Jezuz-Krist, hag a oe chadennet erfin gant e zervijer Porphyr, en kêr Parion, war urz ar gouarner Adrian.\nSkourjezet e oent didrue, ha dre ma n’halled ket, en doare-ze, dont a benn d’o lakat da nac’h o Doue, e oent staget ouz lostou kezek pennfollet, a gasas aneze a dreuz-dreuz dre ar reier hag ar spern. Evelse eo e kavjont o maro ha, war dioueskel ar verzerenti, o eneou a nijas war eün d’ar baradoz.\nLabour evel eur zoudard mat da Jesus-Krist. Kement hini a c’houren ne ve ket kurunet : ne guruner nemet an neb a c’houren evel m’eo dleet.\n— Ma varvomp gant Jezuz-Krist, e vevfomp ive gantan.\n— Ma c’houzanvomp gantan, e renfomp ive gantan.\n— Ma nac’homp anezan, e nac’ho ive ac’hanomp.\n— Ma ne gredomp ket ennan, hen a chomo feal, rak n’hall ket en em nac’h e-unan.\nAdtapet diwar « https://br.wikisource.org/w/index.php?title=Buhez_ar_Sent/1912/Oneziphor&oldid=38171 »\nKemmoù diwezhañ degaset d'ar bajenn-mañ d'an 5 Gou 2012, da 07:33.


Stumm eus an 12 Meu 2009 da 19:35\n586 okted ouzhpennet , 11 vloaz zo\nStumm eus an 12 Meu 2009 da 17:39 (kemmañ)\nStumm eus an 12 Meu 2009 da 19:35 (kemmañ) (dizober)\n[[Skeudenn:Franciszek III Bretoński.JPG| thumb|right|200px|Herri, daofin Bro-C'hall ha dug Breizh war-lerc'h marv e vreur Frañsez, livet gant [[Corneille de Lyon. ]]]]\n'''Frañsez Bro-C'hall''', ganet ed'an 28 a viz C'hwevrer [] e kastell [[Amboise]] ha marvet e d'an [[Lyon]]10 ea viz Eost [] e kastell Tournon, a oa [[mab]] henañ [[Frañsez Iañ a Vro-C'hall|Frañsez Kentañ]], roue [[Bro-C'hall]], ha [[Klaoda Bro-C'hall]], [[merc'h]] henañ [[Anna Breizh]] ha [[roll Rouaned ha Duged Breizh|dugez Breizh]] a-berzh he mamm. [[Daofin]] Bro-C'hall e oa eta, ha [[dug Breizh]] dindan an anv a [[Frañsez III]].\nBadezet e voe e Amboise d'ar 25 a viz Ebrel 1519. [[Daofin]] Bro-C'hall a voe anvet hêr ar roue gall e []. Dugelezh Breizh a zegouezhas dezhañ pa varvas e vamm e [].\nE [] e voe kollet [[emgann Pavia]] gant e dad, a gouezhas etre krabanoù e enebour bras [[Karl V, impalaer santel| Karl V]], impalaer Aostria ha roue [[Spagn]]. Evit bezañ dieubet e rankas ar roue gall fiziout e zaou vab Frañsez ha Herri en e enebour. En em zaskor a rejont war harzoù Frañs-Spagn d'ar 15 a viz Meurzh 1526. Pevar bloaz e chomas an daou vreur prizoniet e [[Spagn]] e-lec'h o zad, eus 1526 da 1530. Eus eno, a lavarer, e teuas gantañ ar c'hiz da wiskañ dilhad du.\nD'ar 14 a viz Eost [] e voe kurunennet Frañsez evel dug Breizh e [[Roazhon]] gant an [[eskob]] [[Eozen Maeeuc]],. nemetNeuze e kuitaas urzh Sant Mikael (gall) hag e voe degemeret en Urzh an Erminig. E le a embannas e galleg hag e brezhoneg. Nemet ne renas ket abalamour ma oa dalc'het an dugelezh gant e dad.\nMervel a eurereas Frañsez III e [] e [[Lyon]], unnekgoude bezañ evet ur banne gwin. Unnek vloaz a-raok e dad. 1918 vloaz e oa, dizimez ha divugel. Kredet e voe e oa bet kontammet. Tamallet e voe da Graf Montecuccoli, sekretour an Daofin, bezañ chomet e servij Karl V. Ha meur a seurt ampoezon a voe kavet en e lojeiz pa voe furchet. Goude bezañ bet jahinet ec'h anzavas en doa lazhet an dug. Hiziv e soñjer e varvas an dug gant an [[droug-skevent]], tapet e karc'har [[Madrid]]. Douaret e voe e penniliz Saint-Denis.\nHervez an istorourien e voe ur c'holl bras, dre ma hañvale bezañ ampartoc'h eget e vreur [[Herri II a Vro-C'hall|Herri]], a voe roue Bro-C'hall ha dug Breizh war e lerc'h, d'ober ar vicher.\nAdtapet diwar « https://br.wikipedia.org/wiki/Dibar:MobileDiff/463813 »


Joseph Jenkins Roberts - Wikipedia\nRoberts war-dro 1851\nJoseph Jenkins Robert (15 a viz Meurzh 1809 - 24 a viz C'hwevrer 1876) a voe kentañ ha seizhvet prezidant Liberia.\nGanet e oa bet e Norfolk (Virginia, Stadoù-Unanet). Ur planter kembreat a-orin e vije bet e dad pa oa e vamm, Amelia, ur sklavez dezhañ. Hi hag he bugale a voe digabestret gant o mestr ha dimeziñ a reas gant James Roberts hag a roas e anv d'he bugale.\nD'an 9 a viz C'hwevrer 1829 e kuitaas SUA e bourzh an Harriet evit divroañ da Liberia. Asambles gantañ e oa e vamm, pemp eus e vreudeur ha c'hoarezed, e wreg hag e vabig. En em staliañ a reas e Monrovia ma tigoras ur stal genwerzh. E 1830 e varvas e wreg hag o bugel hag addimeziñ a reas gant Jane Rose Waring. E 1833 e teuas da vezañ high sheriff, e karg da zastum taosoù digant pobloù ar c'horn-bro. Lakaet e voe da vesgouarnour e 1839 hag e 1841, goude marv Thomas Buchanan, e teuas da vezañ gouarnour. E 1846 e c'houlennas dizalc'hiezh an drevadenn hag a voe asantet dre referendom. D'ar 26 a viz Gouere 1847 e tisklêrias an dizalc'hiezh. Gounit a reas an dilennadeg aozet war-lerc'h ha d'an 3 a viz Genver 1848 e krogas gant e garg a brezidant Liberia.\nAddilennet e voe teir gwech diouzh renk, betek koll a-enep Stephen Allen Benson e dilennadeg 1855. Labourat a reas da gentañ evit ma vije anavezet Liberia gant Stadoù all ar bed hag evit-se e veajas da Europa ha kejañ gant pennoù-Stad all. Trevadenn Maryland a embannas he dizalc'hiezh e 1854 met goude bezañ bet sikour digant hec'h amezeg en ur brezel a-enep ar pobloù Kru ha Grebo e stagas ouzh Liberia, evel kontelezh Maryland, e 1857.\nAddilennet e voe e 1872 hag e 1874 met ne voe ket evit gouarn adalek 1875 dre ma oa re glañv hag Anthony W. Gardiner a renas en e blas betek 1876. Mervel a reas d'ar 24 a viz C'hwevrer 1876. E anv zo bet roet da aerborzh pennañ Liberia ha d'ur gêr, Robertsport.\nAdtapet diwar « https://br.wikipedia.org/w/index.php?title=Joseph_Jenkins_Roberts&oldid=1782616 »\nKemmoù diwezhañ degaset d'ar bajenn-mañ d'an 26 Gen 2018, da 15:20.


Buhez ar Sent/1837/Francesa - Wikimammenn\nBuhez ar Sent/1837/Francesa\n◄ Yan Doue Francesa An daou-uguent Merzer ►\nO veza bet dimezet yaouanc flam, ne songeas muy nemet d’en em santifia er stad-se, oc’h en em acquita ervad eus he oll deveriou. Studial a reas da guenta da aznaout speret hac humor he fried ; evez mad a lequee ous quement a alze displigeout dezâ ha troubli ar peoc’h ; oboissa a ree dezàn e peb tra ; hac o daou o devoa au eil evit eguile ur garantez hac ur respet quer bras ma vefsont daou-uguent vloaz assambles heb ma savas biscoas etrezo an distera tra. Neubeut a zimiziou a gaver quen eürus, abalamour ma eus neubeut a zimiziou quer santel.\nDaou grouadur o devoe da bere e inspirzont abred dougeanç Doue, ha marvel a rezont evel daou Æl, o veza c’hoaz yaouanc.\nNe ouffer quet lavaret gant pebes attantion e veille ar Santes-mâ var he servicherien, ha gant pebes madelez o zrete. O c’honsideri a ree evel he bugale ; ober a ree dezo ul lectur devot hac ar pedennou e commun bemdez ; hac an urz caër pehini a zalc’he en he zy a antretene un devotion edifiant etouez ar re a chomme ennàn.\nPetra bennâc ma voa yaouanc, nobl ha pinvidic, n’en em gave morse en divertissamanchou monden, en ur lavaret penaus, o veza Cristenes, e voa obliget da veva herves reglennou an Aviel, ha non pas hervez ar bed.\nHe guiscamant a oa bepret modest bras, hac he exempl a reas da gals a Itroneset eus a Rom renonç d’ar vaniteou, evit imita he modesti.\nGoudê beza en em arquitet eus he devotionou ordinal ha lequeet pep urz vad en he zieguez, e roe an nemorant amser d’an euvrou a garantez, o bisita ar re glàn hac o soulagei ar re baour.\nLadislas, Roue eus a Napl, o veza en em sesiet eus ar Guær a Rom, ar Vreg santel-mâ e devoe an displigeadur da velet pilha he zy, sæsia he madou hac exila he fried. Suporti a reas gant ur batiantet admirabl ar c’hollou-ze ; biscoas ne respontas d’ar re a zeue evit he c’honsoli nemet ar c’homzou-mâ : Doue en deus lamet diguenê ar pez en devoa roet din ; e Hano ra vezo meulet.\nGoude ma voe græt ar peoc’h, e voe rentet dezi he madou, hac e tistroas he fried dious e exil. Neuse e teuzout o daou da veva assambles evel breur ha c’hoar, ha d’en em rei oll d’ar pratiq eus an euvrou mad ha d’an Oræsoun.\nAr Santes a zougas bepret a-neuse dindan he dillat-all ur saë reun, pehini a gonserver c’hoas er Gouent a reas sevel dre un inspiration a Zoue, evit receo ar merc’het hac an intànveset pere o devize c’hoant da guitaat ar bed evit servicha Doue hebquen. O hènvel a rêr Oblat, abalamour elec’h ober profession, evel al Leaneset-all, ne reont nemet un Oblation, da lavaret eo, un offranç anezo o-unan da Zoue. En institut-mâ e veler un nombr bras a verc’het o veva en ur garantez parfet hac en un devotion ar fervanta.\nGoude maro he fried e c’houlennas gant humilite beza recevet e qualite a Seures er gouent e devoa græt sevel. Goude beza quemeret an Habit, e serviche he C’hoareset gant un humilite admirabl, hac e tougue memes dre Guær var he fenn ar bourvisionou necesser evit an ty. Na dleer quet beza soueset ma reas Doue da un Ene quen humbl faveriou dreist-ordinal. Meur a veich e vise extasiet epad he Oræsoun, ha beza e devoa an eur da velet alies he Æl mad e furm ur c’haouadur yaouanc, guisquet e guenn, gant ur guenet ravissant.\nErfin, goude ur vuez quer caër, e varvas er bloaz 1440, oaget a c’huec’h vloaz hac hanter-cant.\nSantes Francesa e deus bevet daou-uguent vloaz gant he fried, heb division na facheri ebet etrezo, dre ne devoa quen bolontez nemet hini e fried.\nUr vreg evit conservi ar peoc’h en he zieguez hac en he Ene, a dle assanti gant he fried, oboissa dezàn, quitaat peb-tra evit ober e volontez, en ur guer na dle caout quen volontez nemet hini he fried.\nEil Reflexion. Ar Santes-mâ e deus bet an eur da velet alies en he c’hichen he Æl mad, en amser memes ma oa dimezet. Militout a reas ar c’hraç hac ar faver special-se dre ar burete vras eus he ene hac eus he C’halon distag ha diangaich antieramant dious pep pligeadur memes permetet.\nAdtapet diwar « https://br.wikisource.org/w/index.php?title=Buhez_ar_Sent/1837/Francesa&oldid=60238 »\nKemmoù diwezhañ degaset d'ar bajenn-mañ d'an 20 C'hwe 2014, da 09:54.


Río Negro (proviñs) - Wikipedia\nRío Negro (proviñs)\n(Adkaset eus Proviñs Río Negro)\nMarteze emaoc'h o klask ar pennad Río Negro.\nSede pelec'h emañ Proviñs Río Negro\nRío Negro zo unan eus an teir froviñs warn-ugent a ya d'ober Republik Arc'hantina, e rannvro Patagonia, treuzet gant ar stêr Río Negro. Tapout a ra eus ar Meurvor Atlantel er reter betek Bro-Chile er c'huzh-heol.\nViedma eo ar gêr-benn anezhi.\nProviñsoù amezek[kemmañ | kemmañ ar vammenn]\nEn hanternoz emañ proviñs La Pampa ; er gwalarn Proviñs Mendoza ; er c'huzh-heol emañ Proviñs Neuquén ha Bro-Chile, en tu all d'an Andoù ; er c'hreisteiz Proviñs Chubut ; er reter Proviñs Buenos Aires hag ar Meurvor Atlantel.\nAn 23 froviñs :\nBuenos Aires • Catamarca • Chaco • Chubut • Córdoba • Corrientes • Entre Ríos • Formosa • Jujuy • La Pampa • La Rioja • Mendoza • Misiones • Neuquén • Río Negro • Salta • San Juan • San Luis • Santa Cruz • Santa Fe • Santiago del Estero • Tierra de Fuego • Tucumán\nEvit an distrito federal, klask Kêr Buenos Aires\nAdtapet diwar « https://br.wikipedia.org/w/index.php?title=Río_Negro_(proviñs)&oldid=1599241 »\nKemmoù diwezhañ degaset d'ar bajenn-mañ d'an 4 Du 2014, da 12:06.